title: Regolament ta' Implimentazzjoni tal-Kummissjoni (UE) 2018/871 tal-14 ta' Ġunju 2018 li jemenda r-Regolament (KE) Nru 474/2006 fir-rigward tal-lista ta' kumpaniji tal-ajru li huma pprojbiti milli joperaw jew li huma soġġetti għal restrizzjonijiet operattivi fl-Unjoni (Test b'rilevanza għaż-ŻEE.)

text:
               15.6.2018

               MT

               Il-Ġurnal Uffiċjali tal-Unjoni Ewropea

               L 152/5

         REGOLAMENT TA' IMPLIMENTAZZJONI TAL-KUMMISSJONI (UE) 2018/871
   tal-14 ta' Ġunju 2018
   li jemenda r-Regolament (KE) Nru 474/2006 fir-rigward tal-lista ta' kumpaniji tal-ajru li huma pprojbiti milli joperaw jew li huma soġġetti għal restrizzjonijiet operattivi fl-Unjoni
   (Test b'rilevanza għaż-ŻEE)
   IL-KUMMISSJONI EWROPEA
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 2111/2005 tal-Parlament Ewropew u tal-Kunsill tal-14 ta' Diċembru 2005 dwar l-istabbiliment ta' lista Komunitarja ta' kumpanniji tal-ajru li huma soġġetti għal projbizzjoni ta' operar fil-Komunità u li jinforma lill-passiġġieri tat-trasport bl-ajru dwar l-identità tal-kumpannija tal-ajru li topera, u li tħassar l-Artikolu 9 tad-Direttiva 2004/36/KE (1), u b'mod partikolari l-Artikolu 4(2) tiegħu,
   Billi:

               (1)

               Ir-Regolament tal-Kummissjoni (KE) Nru 474/2006 (2) stabbilixxa l-lista ta' kumpaniji tal-ajru li huma soġġetti għal projbizzjoni fuq l-operat fl-Unjoni, imsemmija fil-Kapitolu II tar-Regolament (KE) Nru 2111/2005.

               (2)

               F'konformità mal-Artikolu 4(3) tar-Regolament (KE) Nru 2111/2005, ċerti Stati Membri u l-Aġenzija Ewropea tas-Sikurezza tal-Avjazzjoni (European Aviation Safety Agency, “EASA”) għaddew l-informazzjoni rilevanti lill-Kummissjoni fil-kuntest tal-aġġornament ta' dik il-lista. L-informazzjoni rilevanti ġiet ikkomunikata wkoll minn pajjiżi terzi u organizzazzjonijiet internazzjonali. Jenħtieġ li l-lista tiġi aġġornata abbażi ta' dik l-informazzjoni.

               (3)

               Il-Kummissjoni infurmat lill-kumpaniji tal-ajru kollha kkonċernati direttament jew permezz tal-awtoritajiet responsabbli għas-sorveljanza regolatorja tagħhom, dwar il-fatti u l-kunsiderazzjonijiet essenzjali li jiffurmaw il-bażi għal deċiżjoni li timponilhom projbizzjoni fuq l-operat fl-Unjoni jew li temenda l-kundizzjonijiet ta' projbizzjoni fuq l-operat imposta fuq kumpanija tal-ajru li tkun inkluża fil-lista.

               (4)

               Il-Kummissjoni tat l-opportunità lill-kumpaniji tal-ajru kkonċernati biex jikkonsultaw id-dokumenti fornuti mill-Istati Membri, biex jissottomettu kummenti bil-miktub u biex jagħmlu preżentazzjoni orali lill-Kummissjoni u lill-Kumitat stabbilit permezz tar-Regolament tal-Kunsill (KEE) Nru 3922/1991 (3) (il-“Kumitat għas-Sikurezza tal-Ajru”).

               (5)

               Il-Kumitat għas-Sikurezza tal-Ajru rċieva aġġornamenti mingħand il-Kummissjoni dwar il-konsultazzjonijiet konġunti li għaddejjin, fi ħdan il-qafas tar-Regolament (KE) Nru 2111/2005 u tar-Regolament tal-Kummissjoni (KE) Nru 473/2006 (4), mal-awtoritajiet kompetenti u mal-kumpaniji tal-ajru tal-Afganistan, tal-Angola, tal-Bolivja, tal-Gambja, tal-Indoneżja, tal-Libja, tan-Nepal, tar-Russja u tal-Venezwela. Il-Kummissjoni pprovdiet ukoll informazzjoni lill-Kumitat għas-Sikurezza tal-Ajru dwar is-sitwazzjoni tas-sikurezza fil-Guinea Ekwatorjali, fil-Każakistan, fl-Indja, fil-Mauritania, fil-Mozambique, fil-Filippini, fit-Tajlandja, fl-Ukrajna u fiż-Żambja.

               (6)

               L-EASA ppreżentat ir-riżultati tal-analiżi tar-rapporti tal-awditjar li twettqet mill-Organizzazzjoni tal-Avjazzjoni Ċivili Internazzjonali (International Civil Aviation Organisation, “ICAO”) fil-qafas tal-Programm Universali ta' Awditjar tas-Sorveljanza tas-Sikurezza tal-ICAO lill-Kummissjoni u lill-Kumitat għas-Sikurezza tal-Ajru. F'dan il-kuntest, l-Istati Membri ġew mistiedna jagħtu prijorità lill-ispezzjonijiet fir-rampa għall-kumpaniji tal-ajru ċċertifikati minn pajjiżi terzi li fir-rigward tagħhom ġie identifikat Tħassib Sinifikanti dwar is-Sikurezza mill-ICAO jew li fir-rigward tagħhom l-EASA kkonkludiet li hemm nuqqasijiet sinifikanti fis-sistema ta' sorveljanza tas-sikurezza. Minbarra l-konsultazzjonijiet li wettqet il-Kummissjoni skont ir-Regolament (KE) Nru 2111/2005, il-prijoritizzazzjoni tal-ispezzjonijiet fir-rampa se tippermetti l-kisba ta' aktar informazzjoni fir-rigward tal-prestazzjoni tas-sikurezza tal-kumpaniji tal-ajru ċċertifikati f'dawk il-pajjiżi terzi.

               (7)

               L-EASA infurmat ukoll lill-Kummissjoni u lill-Kumitat għas-Sikurezza tal-Ajru dwar ir-riżultati tal-analiżi tal-ispezzjonijiet fir-rampa li twettqu skont il-programm tal-Valutazzjoni tas-Sikurezza tal-Inġenji tal-Ajru Barranin (Safety Assessment of Foreign Aircraft, “SAFA”) f'konformità mar-Regolament tal-Kummissjoni (UE) Nru 965/2012 (5).

               (8)

               Barra minn hekk, l-EASA infurmat lill-Kummissjoni u lill-Kumitat għas-Sikurezza tal-Ajru dwar il-proġetti ta' assistenza teknika li twettqu fil-pajjiżi terzi milquta minn miżuri jew monitoraġġ skont ir-Regolament (KE) Nru 2111/2005. L-Aġenzija pprovdiet informazzjoni dwar il-pjanijiet u t-talbiet għal aktar assistenza teknika u kooperazzjoni biex titjieb il-kapaċità amministrattiva u teknika tal-awtoritajiet tal-avjazzjoni ċivili, bl-għan li jiġu solvuti n-nuqqasijiet ta' konformità mal-istandards applikabbli tal-avjazzjoni ċivili internazzjonali. L-Istati Membri ġew mistiedna jirrispondu għal talbiet bħal dawn fuq bażi bilaterali b'koordinazzjoni mal-Kummissjoni u mal-EASA. Dwar dan, il-Kummissjoni tenniet is-siwi tal-għoti ta' informazzjoni lill-komunità tal-avjazzjoni internazzjonali, b'mod partikolari permezz tal-bażi tad-data tan-Netwerk ta' Assistenza Kollaborattiva dwar is-Sikurezza (Safety Collaborative Assistance Network, “SCAN”) tal-ICAO, dwar l-assistenza teknika li jagħtu l-Unjoni u l-Istati Membri tagħha biex titjieb is-sikurezza tal-avjazzjoni fid-dinja kollha.

               (9)

               Il-Eurocontrol aġġorna lill-Kummissjoni u lill-Kumitat għas-Sikurezza tal-Ajru dwar l-istatus tal-funzjoni ta' twissija tal-SAFA u pprovda l-istatistika attwali għall-messaġġi ta' twissija għal kumpaniji tal-ajru pprojbiti.

      Il-kumpaniji tal-ajru tal-Unjoni

               (10)

               Wara l-analiżi mill-EASA tal-informazzjoni li ħarġet mill-ispezzjonijiet fir-rampa li twettqu fuq l-inġenji tal-ajru tal-kumpaniji tal-ajru tal-Unjoni u minn spezzjonijiet ta' standardizzazzjoni li twettqu mill-EASA, kif ukoll minn spezzjonijiet u awditjar speċifiċi li twettqu mill-awtoritajiet nazzjonali tal-avjazzjoni, diversi Stati Membri ħadu ċerti miżuri ta' infurzar u infurmaw lill-Kummissjoni u lill-Kumitat għas-Sikurezza tal-Ajru dwar dawk il-miżuri. Il-Bulgarija infurmat lill-Kummissjoni u lill-Kumitat għas-Sikurezza tal-Ajru dwar l-azzjonijiet li kienet ħadet fir-rigward tal-kumpanija tal-ajru Bulgaria Air.

               (11)

               L-Istati Membri tennew li kienu lesti jaġixxu kif meħtieġ jekk xi informazzjoni rilevanti dwar is-sikurezza tindika li hemm riskji imminenti għas-sikurezza minħabba nuqqas ta' konformità min-naħa tal-kumpaniji tal-ajru tal-Unjoni mal-istandards internazzjonali xierqa tas-sikurezza.

      Il-kumpaniji tal-ajru mill-Afganistan

               (12)

               Fit-13 ta' Frar 2018, twettqu konsultazzjonijiet tekniċi bejn ir-rappreżentanti tal-Kummissjoni, tal-EASA u tal-Awtorità tal-Avjazzjoni Ċivili tar-Repubblika Iżlamika tal-Afganistan (“ACAA”) u tal-kumpanija tal-ajru Kam Air, b'mod partikolari dwar il-projbizzjoni fuq l-operat attwali imposta fuq il-kumpaniji tal-ajru kollha mill-Afganistan skont ir-Regolament (KE) Nru 2111/2005.

               (13)

               Matul il-laqgħa, l-ACAA pprovdiet informazzjoni dwar il-progress li sar fl-implimentazzjoni ta' sorveljanza tas-sikurezza msaħħa. Fis-snin preċedenti, l-ACAA rrevokat jew issospendiet aktar Ċertifikati tal-Operaturi tal-Ajru (Air Operator Certificates, “AOC”), bosta inġenji tal-ajru ma tħallewx itiru minħabba li ma kinux ajrunavigabbli u ttieħdu azzjonijiet stretti kontra l-ekwipaġġ tat-titjira li ma kinux qed jikkonformaw mal-istandards internazzjonali tas-sikurezza. Barra minn hekk, l-ACAA infurmat li l-linji tal-ajru kollha li kienu rreġistrati fl-Afganistan kienu soġġetti għal proċess ta' ċertifikazzjoni mill-ġdid skont l-istandards internazzjonali. Għalissa żewġ linji tal-ajru biss għandhom AOC validu, Kam Air u Ariana Afghan Airlines. Kam Air ġiet ċertifikata mill-ġdid skont il-qafas leġiżlattiv Afgan dwar l-avjazzjoni u Ariana Afghan Airlines jinsab fil-proċess li jiġi ċertifikat mill-ġdid. L-ACAA tenniet li, fil-limiti ta' ambjent operattiv diffiċli, hija timpenja ruħha li twettaq l-obbligi internazzjonali tagħha fir-rigward tas-sikurezza tal-avjazzjoni.

               (14)

               L-ACAA bdiet timla l-kwestjonarji online għall-Programm Universali ta' Awditjar tas-Sorveljanza tas-Sikurezza – Approċċ ta' Monitoraġġ Kontinwu (USOAP – CMA) tal-ICAO, iżda ma ġiet provduta l-ebda evidenza ta' dan. Ir-Rappreżentant Permanenti tal-Afganistan għall-ICAO qed jinnegozja mal-ICAO biex din tal-aħħar twettaq awditu tal-USOAP malajr kemm jista' jkun.

               (15)

               Il-kumpanija tal-ajru Kam Air ipprovdiet preżentazzjoni dwar l-iżvilupp tal-kumpanija u dwar il-ġestjoni tas-sikurezza fil-kumpanija. F'Settembru 2014, il-Bord Eżekuttiv ta' Kam Air iddeċieda li jikkunsidra mill-ġdid il-pjanijiet ta' strateġija u proċeduri tattiċi fl-operazzjonijiet tiegħu, sabiex ikun f'konformità sħiħa mar-Regolamenti l-ġodda tal-ACAA u mal-Istandards u l-Prattiki Rakkomandati Internazzjonali. Ġie implimentat programm ta' monitoraġġ tad-data tat-titjir u l-kumpanija hija konxja mir-riskji operattivi. Is-sistemi tal-ġestjoni tas-sikurezza u tal-kwalità qegħdin jiġu implimentati.

               (16)

               Il-Kummissjoni tirrikonoxxi l-isforzi li qed isiru mill-ACAA u l-fatt li l-ACAA qed turi impenn biex tikkoopera mal-Kummissjoni, sabiex jiġu pprovduti aġġornamenti dwar l-istatus tal-obbligi tagħha ta' sorveljanza.

               (17)

               Madankollu, il-Kummissjoni tinnota l-isfida tal-ambjent operattiv kontinwa fl-Afganistan u l-konsegwenzi negattivi għall-ACAA rigward l-abbiltà tagħha li taqdi l-obbligi tagħha ta' sorveljanza tas-sikurezza. Il-Kummissjoni se timmonitorja mill-qrib ir-riżultati tal-awditu ppjanat tal-USOAP mill-ICAO. Għalhekk il-Kummissjoni tqis li, fuq il-bażi tal-informazzjoni kollha disponibbli, jenħtieġ li l-lista tal-kumpaniji tal-ajru fir-rigward tal-Afganistan li huma soġġetti għal projbizzjoni fuq l-operat fl-Unjoni ma tiġix emendata, bl-eċċezzjoni tal-kumpaniji tal-ajru Afgani Afghan Jet International Airlines, East Horizon Airlines u Safi Airways li kellhom l-AOC tagħhom revokat u għalhekk ma għadx hemm bżonn li jiġu inklużi fil-lista.

               (18)

               Għalhekk, skont il-kriterji komuni stabbiliti fl-Anness tar-Regolament (KE) Nru 2111/2005, huwa meqjus li jenħtieġ li tiġi emendata l-lista Komunitarja tal-kumpaniji tal-ajru li huma soġġetti għal projbizzjoni fuq l-operat fl-Unjoni biex jitneħħew il-kumpaniji tal-ajru Afghan Jet International Airlines, East Horizon Airlines u Safi Airways mill-Anness A tar-Regolament (KE) Nru 474/2006.

      Il-kumpaniji tal-ajru mill-Angola

               (19)

               F'Novembru 2008 (6), il-kumpaniji tal-ajru ċċertifikati fl-Angola, għajr waħda minnhom, kienu soġġetti għal projbizzjoni sħiħa fuq l-operat, prinċipalment minħabba n-nuqqas ta' kapaċità tal-awtoritajiet kompetenti responsabbli għas-sorveljanza tas-sikurezza tal-kumpaniji tal-ajru ċċertifikati fl-Angola (INAVIC) biex jimplimentaw u jinfurzaw l-istandards internazzjonali tas-sikurezza applikabbli. Saret eċċezzjoni parzjali għall-kumpanija tal-ajru TAAG Angola Airlines. It-TAAG Angola Airlines iddaħħlet fl-Anness B tar-Regolament (KE) Nru 474/2006 (7) u tħalliet topera fl-Unjoni b'parti mill-flotta tagħha.

               (20)

               F'Marzu 2017, l-ICAO wettqet Missjoni ta' Validazzjoni Kkoordinata tal-ICAO (ICAO Coordinated Validation Mission, ICVM) fl-Angola. Abbażi tar-riżultati ta' din il-missjoni, l-ICAO ħabbret li t-tħassib sinifikanti dwar is-sikurezza fiż-żona tal-operazzjonijiet ġie solvut mill-awtoritajiet kompetenti tal-Angola.

               (21)

               Permezz ta' ittra datata t-2 ta' April 2018, l-awtoritajiet kompetenti tal-Angola infurmaw lill-Kummissjoni dwar il-progress fl-implimentazzjoni tal-istandards internazzjonali tas-sikurezza u r-riżultati tal-ICVM.

               (22)

               Il-Kummissjoni tilqa' l-isforzi li qed jagħmel l-INAVIC u l-fatt li l-INAVIC huwa impenjat biex jinvolvi ruħu fil-konsultazzjonijiet mal-Kummissjoni sabiex jipprovdi aktar informazzjoni dettaljata fir-rigward tal-progress li sar fis-sorveljanza tas-sikurezza tal-kumpaniji tal-ajru taħt ir-responsabbiltà tiegħu.

               (23)

               Għalhekk, f'konformità mal-kriterji komuni stabbiliti fl-Anness tar-Regolament (KE) Nru 2111/2005, il-Kummissjoni tqis li f'dan l-istadju ma hemmx raġunijiet biex tiġi emendata l-lista tal-kumpaniji tal-ajru li huma soġġetti għall-projbizzjoni fuq l-operat fl-Unjoni fir-rigward tal-kumpaniji tal-ajru mill-Angola.

      Il-kumpaniji tal-ajru mill-Bolivja

               (24)

               Fit-30 ta' Jannar 2018, saret laqgħa ta' konsultazzjoni teknika bejn ir-rappreżentanti tal-Kummissjoni, tal-EASA, u ta' Stat Membru u r-rappreżentanti għolja mid-Direttorat Ġenerali tal-Bolivja għall-Avjazzjoni Ċivili (Directorate General of Civil Aviation of Bolivia, “DGAC”).

               (25)

               Il-Kummissjoni kienet talbet lid-DGAC biex jipprovdi lista ta' dokumenti u ta' azzjonijiet li jridu jitlestew. Id-DGAC ipprovda d-dokumentazzjoni meħtieġa kollha fil-ħin u l-EASA pprovdiet analiżi ta' din id-dokumentazzjoni. Il-konklużjoni preliminari kienet li l-proċeduri huma dokumentati sew, iżda li ma kienx possibbli li tiġi vvalutata l-implimentazzjoni korretta reali tagħhom. Jidher li d-DGAC għandu persunal biżżejjed f'termini ta' għadd ta' spetturi; madankollu, kienet meħtieġa aktar informazzjoni biex jiġi vverifikat li kien hemm l-għarfien espert xieraq għall-kompiti speċjalizzati.

               (26)

               Sabiex tikseb idea aktar ċara dwar is-sorveljanza tal-operazzjonijiet tal-ajru, il-Kummissjoni talbet lid-DGAC tal-Bolivja biex jipprovdi pjan dettaljat tal-awditjar u tal-ispezzjonijiet ippjanati fl-2018 u ħarsa ġenerali tal-awditjar u l-ispezzjonijiet li twettqu fl-2016 kif ukoll fl-2017 fuq ħames linji tal-ajru li jittrasportaw il-passiġġieri fuq bażi regolari u mhux regolari.

               (27)

               Din id-dokumentazzjoni addizzjonali ntbagħtet u waslet għand l-EASA. Il-konklużjoni hija li bejn l-2016 u l-2017 kien hemm żieda sinifikanti tar-rata ta' tlestija tal-ispezzjonijiet. Għall-kumpanija tal-ajru Boliviana de Aviacion, l-unika kumpanija tal-ajru Bolivjana li topera fl-Ewropa, 88 % tal-attivitajiet ippjanati tlestew. Id-DGAC tal-Bolivja informa li għas-sena attwali (2018) ġie introdott kunċett għas-Sorveljanza bbażata fuq ir-Riskju. Ġie nnutat li għall-operaturi tal-ajru l-oħra, għalkemm twettqet analiżi tar-riskju, se jkun meħtieġ tisħiħ ulterjuri.

               (28)

               Il-Kummissjoni ħadet nota tal-informazzjoni pprovduta mid-DGAC tal-Bolivja. Il-Kummissjoni tqis li, fuq il-bażi tal-informazzjoni kollha disponibbli bħalissa, inkluż l-informazzjoni provduta mid-DGAC tal-Bolivja fil-laqgħa ta' konsultazzjoni teknika tat-30 ta' Jannar 2018, f'dan il-mument, ma hemmx raġunijiet biex tiġi imposta projbizzjoni fuq l-operat jew restrizzjonijiet operattivi fuq il-kumpaniji tal-ajru ċertifikati fil-Bolivja.

               (29)

               Għalhekk, skont il-kriterji komuni stabbiliti fl-Anness tar-Regolament (KE) Nru 2111/2005, il-Kummissjoni tqis li f'dan il-ħin ma hemmx raġunijiet biex tiġi emendata l-lista tal-kumpaniji tal-ajru li huma soġġetti għal projbizzjoni fuq l-operat fl-Unjoni billi jiġu inklużi l-kumpaniji tal-ajru mill-Bolivja.

               (30)

               L-Istati Membri jridu jkomplu jivverifikaw il-konformità effettiva mal-istandards internazzjonali rilevanti tas-sikurezza permezz tal-prijoritizzazzjoni tal-ispezzjonijiet fir-rampa li jridu jitwettqu fuq il-kumpaniji tal-ajru li ġew iċċertifikati fil-Bolivja, skont ir-Regolament (UE) Nru 965/2012.

               (31)

               Jekk xi informazzjoni rilevanti tas-sikurezza tindika li hemm riskji imminenti tas-sikurezza b'konsegwenza ta' nuqqas ta' konformità mal-istandards internazzjonali tas-sikurezza, il-Kummissjoni tista' tkun obbligata tieħu azzjoni ulterjuri b'konformità mar-Regolament (KE) Nru 2111/2005.

      Il-kumpaniji tal-ajru mill-Gambja

               (32)

               Fl-2014 u l-2015, l-ispezzjonijiet tas-SAFA mwettqa fir-rigward tal-operaturi Aeolus Air Ltd. u SIPJ (G) Ltd. li t-tnejn għandhom AOC maħruġ mill-Awtorità tal-Avjazzjoni Ċivili tal-Gambja (Civil Aviation Authority of Gambia, CAAG), urew nuqqasijiet serji fis-sikurezza.

               (33)

               Fl-24 ta' Lulju 2015, l-EASA bagħtet ittra lis-CAAG li kien fiha r-riżultati ta' spezzjoni fir-rampa mwettqa fuq SIPJ (G) Ltd. Barra minn hekk, f'dik l-ittra l-EASA infurmat lis-CAAG li, filwaqt li l-pjanijiet tat-titjira kienu ppreżentati taħt il-kategorija tal-operazzjonijiet ġenerali tal-avjazzjoni u l-ekwipaġġi tat-titjira indikaw li kienu qed joperaw bħala titjiriet tal-Istat, fil-fatt, kien hemm evidenza li l-operazzjonijiet realment kienu ta' natura kummerċjali.

               (34)

               Investigazzjoni ulterjuri żvelat li l-inġenju tal-ajru kkonċernat kien irreġistrat fl-Istati Uniti tal-Amerka. Fir-rigward ta' dan l-inġenju tal-ajru, l-EASA kkuntattjat lill-awtoritajiet tal-avjazzjoni ċivili tal-Istati Uniti. L-EASA kkuntattjat formalment ukoll lill-awtoritajiet Gambjani li madankollu ma weġbux. SIPJ (G) Ltd. ma applikatx għal awtorizzazzjoni TCO.

               (35)

               Serje ta' spezzjonijiet tas-SAFA mwettqa fir-rigward tal-operatur tal-ajru SIPJ (G) Ltd. fl-2016 irriżultat f'sejbiet sinifikanti ulterjuri. Fil-każijiet kollha, it-titjiriet kienu iddikjarati bħala avjazzjoni ġenerali. Madankollu, kien hemm indikazzjonijiet li t-titjiriet kienu kummerċjali u kienu ddikjarati bħala avjazzjoni ġenerali sabiex jiġu evitati l-istandards tas-sikurezza tal-ICAO applikabbli u, b'mod aktar speċifiku, ir-rekwiżiti tal-awtorizzazzjoni tat-TCO fl-ispazju tal-ajru tal-Unjoni.

               (36)

               Sabiex tiġi mmonitorajta s-sitwazzjoni mill-qrib, il-Kummissjoni se tibda konsultazzjonijiet tekniċi mal-awtoritajiet tal-Gambja skont l-Artikolu 3(2) tar-Regolament (KE) Nru 473/2006.

               (37)

               L-Istati Membri jridu jkomplu jivverifikaw il-konformità effettiva mal-istandards internazzjonali rilevanti tas-sikurezza permezz tal-prijoritizzazzjoni tal-ispezzjonijiet fir-rampa li jridu jitwettqu fuq il-kumpaniji tal-ajru li ġew irreġistrati fil-Gambja skont ir-Regolament (UE) Nru 965/2012.

               (38)

               Jekk xi informazzjoni rilevanti tas-sikurezza tindika li jkun hemm riskji imminenti għas-sikurezza minħabba n-nuqqas ta' konformità mal-istandards internazzjonali tas-sikurezza, il-Kummissjoni tista' tieħu azzjoni ulterjuri skont ir-Regolament (KE) Nru 2111/2005.

               (39)

               Għalhekk, f'konformità mal-kriterji komuni stabbiliti fl-Anness tar-Regolament (KE) Nru 2111/2005, jitqies li f'dan l-istadju ma hemmx raġunijiet biex tiġi emendata l-lista tal-kumpaniji tal-ajru li huma soġġetti għal projbizzjoni fuq l-operat fl-Unjoni fir-rigward tal-kumpaniji tal-ajru mill-Gambja.

      Il-kumpaniji tal-ajru mill-Indoneżja

               (40)

               Bejn it-12 u l-21 ta' Marzu 2018, l-Unjoni wettqet żjara ta' valutazzjoni fuq il-post fl-Indoneżja. F'dik iż-żjara ħadu sehem esperti mill-Kummissjoni, mill-EASA u mill-Istati Membri. Iż-żjara ta' valutazzjoni fuq il-post tal-Unjoni twettqet fl-uffiċċji tad-Direttorat Ġenerali tal-Avjazzjoni Ċivili fl-Indoneżja (“id-DGCA Indoneżjan”) u f'għadd ta' kumpaniji tal-ajru ċċertifikati fl-Indoneżja, b'mod partikolari Batik Air, biex isir paragun mal-aħħar żjara ta' valutazzjoni fuq il-post tal-Unjoni li saret fl-2016; Wings Air, operatur fl-istess grupp (Lion Group) ta' Batik Air u operatur kbir ta' turbopropijiet (ATR42/72); Sriwijaya Air, l-akbar operatur li għadu fil-lista ta' kumpaniji tal-ajru li huma soġġetti għal projbizzjoni fuq l-operat fl-Unjoni; TransNusa, bi flotta mħallta ta' fannijiet turbo u turbopropijiet (li kollha huma ċċertifikati taħt CASR-121); Spirit Aviation Sentosa u Susi Air, it-tnejn iċċertifikati taħt CASR-135, b'operazzjonijiet commuter u operazzjonijiet charter. Il-valutazzjoni inkludiet żjarat f'żewġ żoni remoti: bażi ta' TransNusa li tinsab f'Kupang u l-kwartieri ġenerali ta' Susi Air f'Pangandaran.

               (41)

               Matul iż-żjara ta' valutazzjoni fuq il-post tal-Unjoni nstab li, mill-aħħar żjara ta' valutazzjoni fuq il-post tal-Unjoni fl-2016, id-DGCA mhux biss kien żamm il-kisbiet tal-imgħoddi iżda kien għamel titjib konsiderevoli f'għadd ta' oqsma. Punt ta' rilevanza partikolari kien l-istabbiltà li ntlaħqet mid-DGCA f'termini tal-abbozzar tar-regolamenti nazzjonali dwar l-avjazzjoni u l-maturità ppreżentata fit-twettiq ta' sorveljanza xierqa u effettiva. F'okkażjonijiet preċedenti ġie nnutat li kienu qed jitqiesu jew jiġu adottati mudelli regolatorji differenti, sabiex l-Indoneżja tkun tista' turi konformità mal-istandards tal-ICAO. L-approċċ kien ipprovda nuqqas ta' ċarezza. It-tim tal-UE laqa' d-deċiżjoni tad-DGCA biex jadotta politika ċara għar-rispett tar-regolamenti tal-ICAO u biex, fuq inizjattiva tiegħu, jabbozza r-regolamenti f'konformità mal-aktar emendi reċenti tal-ICAO.

               (42)

               L-esperti setgħu jistabbilixxu li l-attivitajiet ta' sorveljanza, kemm l-awditjar kif ukoll l-ispezzjonijiet, komplew jiġu ppjanati fuq bażi annwali u li l-maġġoranza tal-attivitajiet ta' sorveljanza jitwettqu skont il-pjan.

               (43)

               Id-DGCA jista' jattira biżżejjed persunal, proporzjonat mad-daqs u l-kamp ta' applikazzjoni attwali tal-industrija tal-avjazzjoni li fuqha trid titwettaq is-sorveljanza. Il-persunal żdied b'mod sinifikanti mill-2016 u hemm pjanijiet biex jiġu reklutati aktar riżorsi. Il-persunal intervistat kollu kien ikkwalifikat u nstab li kellu għarfien tajjeb. Il-programmi u l-pjanijiet ta' taħriġ teoretiku tqiesu xierqa. Madankollu, ġie nnutat li għadu meħtieġ taħriġ operattiv ulterjuri tal-ispetturi fir-rigward tar-rappurtar, il-profondità tal-iskrutinju, l-analiżi tal-kawżi ewlenin u l-għeluq tas-sejbiet.

               (44)

               Id-DGCA Indoneżjan seta' juri li jittieħdu miżuri ta' infurzar fejn meħtieġ permezz ta' ittri ta' twissija, sospensjonijiet, revoki u sanzjonijiet finanzjarji. Mill-2017 kien hemm erba' revoki, 11-il sospensjoni u 21 ittra ta' twissija.

               (45)

               Il-Lion Group jikkonsisti f'sitt kumpaniji tal-ajru ċċertifikati fi tliet Stati differenti u japplika approċċ integrat għall-operazzjonijiet tiegħu u għall-ġestjoni tiegħu tas-sikurezza u l-kwalità. Fi ħdan il-Lion Group, il-Batik Air u l-Wings Air huma żewġ detenturi tal-AOC iċċertifikati fl-Indoneżja. Diġà saret żjara lill-Baltik Air matul iż-żjara ta' valutazzjoni fuq il-post tal-Unjoni fl-2016, fejn din il-kumpanija wriet li għad għandha sistemi ta' ġestjoni u assigurazzjoni tal-kwalità u tas-sikurezza li jaħdmu sew. L-operatur qed ifittex li jagħmel aktar titjib. Il-Baltik Air qieset l-osservazzjonijiet tat-tim tal-UE fl-2016 u inkorporat titjib mhux obbligatorju speċjalment fil-qasam tal-valutazzjoni tar-riskju għas-sikurezza. Il-Wings Air timpjega ekwipaġġi u persunal professjonali u għandha sistemi fis-seħħ biex tamministra l-operazzjonijiet diversi. Il-maniġment, kemm fil-livell tal-kumpanija tal-ajru individwali kif ukoll fil-livell ta' grupp, jirċievi u jaġixxi fuq l-analiżi u l-informazzjoni tas-sikurezza u tal-kwalità. Il-maniġment jippromulga wkoll l-informazzjoni u l-azzjonijiet korrettivi permezz ta' pubblikazzjonijiet interni, elettroniċi jew b'xi mod ieħor.

               (46)

               Is-Sriwijaya Air hija t-tielet l-akbar operatur fl-Indoneżja. Għandha sistema ta' ġestjoni tas-sikurezza stabbilita sew. Il-maniġers ta' livell għoli intervistati għandhom apprezzament tajjeb tal-kwistjonijiet rilevanti kif ukoll għarfien tajjeb tas-sistemi li jintużaw għall-ġestjoni tas-sikurezza u għall-kontroll tal-operazzjonijiet fl-ajru u fl-art. Barra mit-testijiet tal-pressjoni tad-demm u t-testijiet għall-alkoħol obbligatorji fil-bidu ta' kull perjodu ta' xogħol (kemm għall-Ekwipaġġ tal-Ajru kif ukoll għall-Ekwipaġġ tal-Kabina), Sriwijaya Air daħħlet fis-seħħ programm tal-ittestjar aleatorju għad-drogi bħala politika tal-kumpanija. Is-Sistema ta' Ġestjoni tal-Kwalità għadha fi stadju bikri minħabba li l-implimentazzjoni tagħha bdiet biss is-sena li għaddiet. Il-persunal kollu fid-Direttorat tal-Kwalità huma awdituri kwalifikati. Jista' jsir titjib fil-qasam tal-Ġestjoni tal-Ajrunavigabbiltà ta' Sriwijaya Air sabiex jinkiseb b'mod faċli l-istatus tal-konformità mal-programm ta' manutenzjoni ta' kwalunkwe inġenju tal-ajru.

               (47)

                  TransNusa hija operatur domestiku żgħir. Il-kontroll tal-ġestjoni tal-ajrunavigabbiltà u l-operazzjonijiet instabu li huma sodisfaċenti. L-operatur żviluppa Sistema ta' Ġestjoni tas-Sikurezza li tiffunzjona sew u japplika fuq bażi volontarja Programm għall-Monitoraġġ u għall-Analiżi tad-Data tat-Titjir. Kien hemm evidenza ta' Sistema ta' Ġestjoni tal-Kwalità, li tista' tibbenefika minn titjib ulterjuri. Il-faċilitajiet tal-manutenzjoni tal-linja f'Kupang kienu xierqa għat-tip ta' operazzjonijiet. B'mod ġenerali, TransNusa instabet li tikkonforma mal-istandards applikabbli.

               (48)

                  Spirit Aviation Sentosa hija operatur iċċertifikat reċentement u wieħed mill-aktar operaturi tal-ajru żgħar fl-Indoneżja b'AOC tal-CASR-135. Għalkemm l-uffiċċji jinsabu f'Jakarta, l-operazzjonijiet isiru l-aktar f'postijiet rurali f'Papua. Is-Sistema ta' Ġestjoni tas-Sikurezza hija żviluppata sew. Fil-qasam tal-operazzjonijiet, l-organizzazzjoni nstabet li hija sodisfaċenti. Il-qasam tal-ajrunavigabbiltà kontinwa jeħtieġ titjib.

               (49)

                  Susi Air hija operatur iċċertifikat taħt is-CASR-135 li jopera prinċipalment flotta ta' Cessna Grand Caravan. Għandha Sistema ta' Ġestjoni tas-Sikurezza fis-seħħ. Il-klassifikazzjoni tal-okkorrenzi, l-identifikazzjoni tal-aktar riskji sinifikanti u l-ġestjoni tal-bidliet isiru fuq bażi manwali fuq sorsi ta' data differenti li mhumiex standardizzati. L-ammont ta' xogħol jidher li huwa eċċessiv għall-għadd ta' persuni ddedikati għall-funzjonijiet tas-Sistema ta' Ġestjoni tas-Sikurezza. Teħtieġ aktar persunal iddedikat u għodod xierqa, speċjalment jekk il-flotta tiżdied kif mistenni. It-tim tal-UE nnota s-sistema b'saħħitha tagħha tal-provvista ta' ekwipaġġ u t-taħriġ ta' standard għoli għall-piloti. F'termini ta' manutenzjoni, il-kumpanija hija stabbilita sew u mgħammra, u hija kapaċi li tappoġġa l-attivitajiet ta' manutenzjoni f'postijiet remoti. Bl-eċċezzjoni tal-manutenzjoni, il-kumpanija nstabet li kellha bżonn aktar persunal f'oqsma oħra.

               (50)

               B'mod ġenerali t-tim tal-UE nnota li jidher li hija preżenti politika ta' rappurtar mhux punittiv fl-operaturi miżjura kollha.

               (51)

               Matul iż-żjarat tal-operaturi, fil-kuntest tas-Sistema ta' Ġestjoni tas-Sikurezza tagħhom, is-Sistema għall-Prevenzjoni tal-Kolliżjonijiet tat-Traffiku - Pariri ta' Riżoluzzjoni (Traffic Collision Avoidance System – Resolution Advisories, “TCAS – RA”) u l-approċċi mhux stabbilizzati ġew elenkati fl-ewwel ħames riskji identifikati. Hemm studji li jindikaw li hemm ħafna inqas okkorrenzi ta' dawn it-tipi ta' avvenimenti bl-użu tal-proċeduri ta' Navigazzjoni Bbażata fuq il-Prestazzjoni (Performance Based Navigation “PBN”). L-approvazzjoni tat-tfassil tal-proċeduri tal-PBN taqa' taħt ir-responsabbiltà tad-DGCA Indoneżjan. Fid-dawl tal-ewwel ħames riskji identifikati, huwa rrakkomandat ħafna li l-awtorità tippromwovi l-użu tal-PBN. Għal dan id-DGCA għandu jinvolvi ruħu mal-partijiet ikkonċernati kollha (eż. l-operaturi tal-ajru, il-fornituri ta' servizzi ta' navigazzjoni bl-ajru, l-ajruporti) biex jippromwovi l-użu tal-PBN u jipproduċi pjan direzzjonali sod inkluż il-kooperazzjoni u t-taħriġ meħtieġa.

               (52)

               Id-DGCA Indoneżjan u l-kumpaniji tal-ajru Sriwijaya Air, Wings Air u Susi Air dehru għal smigħ quddiem il-Kummissjoni u l-Kumitat għas-Sikurezza tal-Ajru fit-30 ta' Mejju 2018. Id-DGCA Indoneżjan ippreżenta l-istruttura organizzattiva attwali tiegħu, inkluż dettalji dwar il-forza tax-xogħol assenjata lid-Direttorat tiegħu tal-Ajrunavigabbiltà u l-Operazzjonijiet tal-Inġenji tal-Ajru, dwar il-baġit disponibbli dejjem jikber għall-kompiti tas-sorveljanza tas-sikurezza u għat-taħriġ tal-ispetturi, kif ukoll dwar ir-riallokazzjoni f'faċilitajiet ġodda u moderni. Id-DGCA Indoneżjan ipprovda d-dettalji tar-riżultati mill-aħħar Missjoni ta' Validazzjoni Kkoordinata tal-ICAO mwettqa f'Ottubru 2017 mill-ICAO li jindikaw marka ta' implimentazzjoni effettiva (IE) ta' 80,34 %. Id-DGCA Indoneżjan ipprovda informazzjoni dwar l-istatus u l-ippjanar tal-implimentazzjoni tan-Navigazzjoni Bbażata fuq il-Prestazzjoni fl-2017 u fl-2018, li wriet li eventwalment għadd sinifikanti ta' ajruporti se jkollhom proċeduri tal-PBN. Fil-preżentazzjoni tiegħu, id-DGCA Indoneżjan ta sommarju tal-azzjonijiet korrettivi meħuda rigward l-osservazzjonijiet li saru mill-esperti waqt iż-żjara ta' valutazzjoni fuq il-post tal-Unjoni fl-2018. Ġie definit programm imtejjeb fuq il-bażi taż-żjara ta' valutazzjoni fuq il-post tal-Unjoni fl-2018 u fuq l-ICVM.

               (53)

               Matul is-seduta ta' smigħ, id-DGCA Indoneżjan impenja ruħu li jżomm lill-Kummissjoni infurmata dwar l-azzjonijiet meħuda fir-rigward tal-awditi tal-ICVM imwettqa mill-ICAO fl-Indoneżja u fir-rigward tal-bqija tal-osservazzjonijiet magħmula miż-żjara ta' valutazzjoni fuq il-post tal-Unjoni fl-2018. Barra minn hekk, id-DGCA Indoneżjan impenja ruħu li jwettaq djalogu kontinwu dwar is-sikurezza, inkluż permezz tal-provvista ta' informazzjoni ta' sikurezza rilevanti u permezz ta' laqgħat addizzjonali, jekk u meta l-Kummissjoni tqis li dan huwa meħtieġ.

               (54)

                  Sriwijaya Air hija parti mill-Grupp Sriwijaya Air. Sriwijaya Air ippreżentat il-pjanijiet ta' estensjoni tal-flotta tagħha mis-37 inġenju tal-ajru attwali għal 42 inġenju tal-ajru fl-2021, dettalji dwar il-proċess ta' reklutaġġ tal-piloti u deskrizzjoni tal-oqsma ta' Operazzjonijiet, Taħriġ u Manutenzjoni. Sriwijaya Air ipprovdiet informazzjoni dwar is-Sistema ta' Ġestjoni tas-Sikurezza, il-proċess ta' Analiżi tad-Data tat-Titjira u l-Indikatur tal-Prestazzjoni tas-Sikurezza tagħha. Il-kumpanija ġabret ukoll informazzjoni dwar l-attivitajiet ta' sorveljanza li d-DGCA Indoneżjan wettaq fuq Sriwijaya Air fl-2017 u l-istatus tas-sejbiet li jirriżultaw minn dawn l-attivitajiet, li kollha ġew konklużi. Sriwijaya Air tat preżentazzjoni dwar il-pjan ta' azzjoni korrettiva li ġie żviluppat fuq il-bażi tal-osservazzjonijiet li ħarġu miż-żjara ta' valutazzjoni fuq il-post tal-Unjoni fl-2018.

               (55)

                  Wings Air ippreżentat l-istruttura u l-funzjonament tas-sistema ta' ġestjoni tas-sikurezza tagħha u l-proċessi li stabbilixxiet biex tiżgura s-sikurezza tal-operazzjonijiet tagħha. Matul is-seduta ta' smigħ, Wings Air infurmat ukoll lill-Kummissjoni u lill-Kumitat dwar is-Sikurezza tal-Ajru dwar il-pjan ta' azzjoni korrettiva li ġie żviluppat fuq il-bażi tal-osservazzjonijiet li jirriżultaw miż-żjara ta' valutazzjoni fuq il-post tal-Unjoni fl-2018. Dan il-pjan jinkludi azzjonijiet korrettivi bbażati fuq analiżi tal-kawżi ewlenin ta' dawn l-osservazzjonijiet. Barra minn hekk, Wings Air ipprovdiet spjegazzjonijiet dwar l-investigazzjoni tagħha fir-rigward tal-kolliżjoni fuq l-art reċenti li kienet tinvolvi wieħed mill-inġenji tal-ajru tagħha, kif ukoll l-azzjonijiet ta' sikurezza li ħadet Wings Air immedjatament wara l-aċċident.

               (56)

                  Susi Air ippreżentat l-organizzazzjoni, it-tip ta' attivitajiet u l-varjetà tal-forza tax-xogħol tagħha u pprovdiet dettalji dwar il-proċess ta' reklutaġġ għall-piloti, inkluż it-taħriġ provdut permezz taċ-Ċentru ta' Taħriġ tagħha. Susi Air enfasizzat il-proċess ta' kwalifika diffiċli ħafna, iddeskriviet il-proċeduri tal-kumpanija u l-politiki adottati sabiex jiġu żgurati operazzjonijiet sikuri fiż-żoni remoti f'Papua u pprovdiet dettalji dwar il-manutenzjoni u l-operazzjonijiet. L-e-SMS implimentat jiffaċilita r-rappurtar immedjat tal-okkorrenza li jikkontribwixxi għal kultura ta' sikurezza soda. Susi Air ġabret informazzjoni dwar l-attivitajiet ta' sorveljanza li d-DGCA Indoneżjan wettaq fuq Susi Air fl-2017 u l-istatus tas-sejbiet li tqajmu f'dawk l-okkażjonijiet, li kollha ġew konklużi. Susi Air ippreżentat il-pjan ta' azzjoni korrettiva li ġie żviluppat fuq il-bażi tal-osservazzjonijiet li ħarġu miż-żjara ta' valutazzjoni fuq il-post tal-Unjoni fl-2018.

               (57)

               Il-Kummissjoni tinnota b'sodisfazzjon li, b'reazzjoni għall-aċċidenti li seħħew fl-imgħoddi, id-DGCA Indoneżjan iddefinixxa ħames oqsma ta' prijorità għal azzjoni mtejba, żviluppa miżuri ta' mitigazzjoni xierqa u informa lill-kumpaniji tal-ajru kollha dwarhom. Dawn l-oqsma ta' prijorità jinkludu l-ħruġ mir-runway. F'dan ir-rigward, il-Kummissjoni tħeġġeġ lid-DGCA Indoneżjan biex iwettaq b'mod sistematiku analiżi tal-kawżi ewlenin meta jseħħu inċidenti jew aċċidenti serji, u biex jiżgura li l-kumpaniji tal-ajru Indoneżjani kollha jagħmlu l-istess ħaġa.

               (58)

               Il-Kummissjoni tinnota b'sodisfazzjon il-pjan ta' azzjoni dwar l-użu aċċellerat tal-kapaċitajiet tal-PBN li ġie żviluppat mid-DGCA Indoneżjan, b'mod konformi mar-rakkomandazzjonijiet tar-rapport ta' valutazzjoni tas-sikurezza tal-Unjoni, u tenfasizza l-importanza tal-implimentazzjoni effettiva ta' dan il-pjan ta' azzjoni.

               (59)

               Il-Kummissjoni tieħu nota tad-disponibbiltà tad-DGCA Indoneżjan biex ikompli l-prattika attwali li jospita esperti barranin fi ħdan id-Direttorat tiegħu tal-Ajrunavigabbiltà u l-Operazzjonijiet tal-Inġenji tal-Ajru, sabiex jikkowċja l-ispetturi tiegħu għal spezzjonijiet dejjem aktar effettivi tal-industrija tal-avjazzjoni Indoneżjana, u tad-disponibbiltà tiegħu li jinvesti f'tali kkowċjar.

               (60)

               Il-Kummissjoni tenfasizza l-importanza essenzjali għall-awtoritajiet Indoneżjani li jiġi żgurat li l-kapaċitajiet tas-sorveljanza tas-sikurezza tad-DGCA Indoneżjan ikollhom dejjem riżorsi biżżejjed biex ilaħħqu b'mod effettiv mad-daqs tal-industrija tal-avjazzjoni Indoneżjana, b'mod partikolari fid-dawl tat-tkabbir mistenni tagħha. Il-Kummissjoni tieħu nota tal-impenn tal-gvern Indoneżjan f'dan ir-rigward.

               (61)

               Abbażi tal-informazzjoni kollha disponibbli bħalissa, inkluż ir-riżultati taż-żjara ta' valutazzjoni fuq il-post tal-Unjoni f'Marzu 2018, u s-seduta ta' smigħ fil-Kumitat għas-Sikurezza tal-Ajru, huwa meqjus li hemm biżżejjed evidenza ta' konformità mal-istandards u l-prattiki rakkomandati ta' sikurezza internazzjonali applikabbli min-naħa tad-DGCA Indoneżjan u l-kumpaniji tal-ajru ċċertifikati fl-Indoneżja.

               (62)

               Għalhekk, skont il-kriterji komuni stabbiliti fl-Anness tar-Regolament (KE) Nru 2111/2005 huwa meqjus li l-lista tal-Unjoni tal-kumpaniji tal-ajru li huma soġġetti għal projbizzjoni fuq l-operat ġewwa l-Unjoni jenħtieġ li tiġi emendata biex jitneħħew il-kumpaniji tal-ajru kollha ċċertifikati fl-Indoneżja mill-Anness A tar-Regolament (KE) Nru 474/2006.

               (63)

               L-Istati Membri jridu jkomplu jivverifikaw il-konformità effettiva mal-istandards internazzjonali rilevanti tas-sikurezza permezz tal-prijoritizzazzjoni tal-ispezzjonijiet fir-rampa li jridu jitwettqu fuq il-kumpaniji tal-ajru li ġew iċċertifikati fl-Indoneżja, skont ir-Regolament (UE) Nru 965/2012.

               (64)

               Jekk xi informazzjoni rilevanti tas-sikurezza tindika li hemm riskji imminenti tas-sikurezza b'konsegwenza ta' nuqqas ta' konformità mal-istandards internazzjonali tas-sikurezza, il-Kummissjoni tista' tieħu azzjoni ulterjuri b'konformità mar-Regolament (KE) Nru 2111/2005.

      Il-kumpaniji tal-ajru mil-Libja

               (65)

               Fl-20 ta' April 2018, saret laqgħa teknika bejn ir-rappreżentanti tal-Kummissjoni, tal-EASA, ta' Stat Membru, ir-rappreżentanti tal-gvern Libjan u l-Awtorità tal-Avjazzjoni Ċivili tal-Libja (“LYCAA”).

               (66)

               Matul din il-laqgħa, l-LYAA pprovdiet informazzjoni aġġornata dwar il-progress fl-implimentazzjoni tal-Pjan ta' Azzjoni Korrettiva tal-ICAO, fl-oqsma li għalihom l-LYCAA qed tfittex assistenza teknika u dwar pjan direzzjonali lejn it-tneħħija tal-projbizzjoni tal-UE. L-LYCAA tenniet l-impenn tagħha biex twettaq l-obbligi internazzjonali tagħha fir-rigward tas-sikurezza tal-avjazzjoni. L-LYCAA infurmat li kienet qed taħdem b'mod intensiv fuq dan u li s-sitwazzjoni tjiebet b'mod sinifikanti.

               (67)

               Il-Kummissjoni tirrikonoxxi l-isforzi li qed isiru mill-LYCAA u l-fatt li l-LYCAA qed turi impenn biex tikkoopera mal-Kummissjoni, sabiex jiġu pprovduti aġġornamenti dwar l-istatus tal-obbligi tagħha ta' sorveljanza. Madankollu, il-preżentazzjoni li għamlet l-LYCAA pprovdiet biss informazzjoni limitata u nstabet li ma kinitx dettaljata biżżejjed. Barra minn hekk, l-ambjent operattiv fil-Libja għadu kkumplikat ħafna. Fit-30 ta' April 2018, il-Kummissjoni bagħtet ittra lil-LYCAA biex titlob għal informazzjoni teknika addizzjonali.

               (68)

               L-aħħar awditjar tal-ICAO twettaq fl-2007 u l-Implimentazzjoni Effettiva kienet ta' 28,86 %. L-LYCAA qed taħdem fuq il-Pjan ta' Azzjoni Korrettiva. Il-Kummissjoni tirrakkomanda lil-Libja biex tospita awditu tal-USOAP tal-ICAO bħala pass importanti lejn it-tneħħija tal-projbizzjoni attwali fuq il-kumpaniji tal-ajru Libjani. Barra minn hekk, huwa importanti li d-diffikultajiet operattivi li jirriżultaw mis-sitwazzjoni tas-sikurezza kkumplikata jiġu riżolti b'mod sodisfaċenti. Għalhekk il-Kummissjoni tagħti parir lil-LYCAA biex tikkonċentra fuq l-iżgurar ta' awditu tal-USOAP tal-ICAO. Sadanittant tista' tinkiseb informazzjoni prezzjuża dwar is-sikurezza mill-operaturi barranin li jistgħu jiddeċiedu li jerġgħu jibdew l-operazzjonijiet tagħhom lejn il-Libja.

               (69)

               Il-Kummissjoni tqis li, abbażi tal-informazzjoni kollha disponibbli bħalissa, inkluż l-informazzjoni pprovduta mil-LYCAA fil-laqgħa teknika tal-20 ta' April 2018, ma jenħtieġx li tiġi emendata l-lista tal-kumpaniji tal-ajru mil-Libja li huma soġġetti għal projbizzjoni fuq l-operat fl-Unjoni.

               (70)

               Għalhekk, f'konformità mal-kriterji komuni stabbiliti fl-Anness tar-Regolament (KE) Nru 2111/2005, il-Kummissjoni tqis li f'dan l-istadju ma hemmx raġunijiet biex tiġi emendata l-lista tal-Unjoni tal-kumpaniji tal-ajru li huma soġġetti għall-projbizzjoni fuq l-operat fl-Unjoni fir-rigward tal-kumpaniji tal-ajru mil-Libja.

      Il-kumpaniji tal-ajru min-Nepal

               (71)

               Fid-19 ta' Jannar 2018 saret laqgħa teknika bejn ir-rappreżentanti tal-Kummissjoni, tal-EASA, ta' Stat Membru u tal-Awtorità tal-Avjazzjoni Ċivili tan-Nepal (Civil Aviation Authority of Nepal, “CAAN”). Is-CAAN ġiet mistiedna Brussell sabiex taġġorna lill-Kummissjoni dwar l-implimentazzjoni mtejba tal-istandards internazzjonali tas-sikurezza fis-sistema tal-avjazzjoni tan-Nepal.

               (72)

               L-aħħar darba li l-Kummissjoni organizzat laqgħa mas-CAAN kienet f'Novembru 2014. Fi Frar 2014 twettqet żjara ta' valutazzjoni fuq il-post tal-Unjoni, li kkonfermat l-implimentazzjoni baxxa tal-istandards internazzjonali ta' sikurezza. Skont ir-Rapport Finali taż-żjara ta' valutazzjoni fuq il-post tal-Unjoni ta' Frar 2014, tqajmu għadd ta' osservazzjonijiet fir-rigward tar-regolamenti, tal-proċeduri u tal-prattiki tas-CAAN fil-qasam tal-ħruġ tal-liċenzji tal-persunal.

               (73)

               Matul il-laqgħa fid-19 ta' Jannar 2018, is-CAAN ipprovdiet informazzjoni dwar l-azzjonijiet meħuda sabiex jiġi żviluppat qafas leġiżlattiv nazzjonali li jikkonforma mal-istandards internazzjonali tas-sikurezza u biex titjieb is-sistema ta' sorveljanza tas-sikurezza fin-Nepal, inkluż il-passi li saru fir-rigward tal-prevenzjoni tal-aċċidenti. Matul il-laqgħa l-Kummissjoni talbet għal informazzjoni addizzjonali mingħand is-CAAN.

               (74)

               Permezz ta' ittra datata t-2 ta' Marzu 2018, is-CAAN ippreżentat lill-Kummissjoni l-evidenza tal-ħidma li saret biex tingħata risposta għall-osservazzjonijiet taż-żjara ta' valutazzjoni fuq il-post tal-Unjoni ta' Frar 2014.

               (75)

               Is-CAAN ipprovdiet ukoll, inter alia, informazzjoni dwar is-sorveljanza annwali u l-pjan ta' awditjar regolatorju għall-2017, il-Programm ta' Sorveljanza tas-Sikurezza propost għall-2018, il-Lista ta' Kontroll tal-Analiżi tal-Lakuni fil-Programm ta' Sikurezza tal-Istat, flimkien mal-Politika ta' Sikurezza tal-Istat, u status tal-implimentazzjoni tas-Sistema ta' Ġestjoni tas-Sikurezza (Safety Management System, SMS) għall-operaturi tal-ajru tan-Nepal.

               (76)

               Abbażi tal-informazzjoni disponibbli bħalissa, jidher li s-CAAN għamlet ċertu livell ta' progress fir-rigward tal-implimentazzjoni tal-istandards internazzjonali tas-sikurezza. Madankollu, bħalissa ma hemmx biżżejjed evidenza ta' appoġġ u vverifikata biex f'dan l-istadju jiġi garantit tnaqqis tar-restrizzjonijiet operattivi fuq il-kumpaniji tal-ajru min-Nepal. Fil-fatt, it-titjib allegat jeħtieġ li jiġi vverifikat qabel ma tkun tista' tittieħed deċiżjoni fondata sew fir-rigward tat-tneħħija possibbli tal-projbizzjoni fuq il-kumpaniji tal-ajru min-Nepal. F'dan ir-rigward, jista' jkun hemm il-ħsieb li ssir żjara ta' valutazzjoni fuq il-post tal-Unjoni fin-Nepal.

               (77)

               Għalhekk, f'konformità mal-kriterji komuni stabbiliti fl-Anness tar-Regolament (KE) Nru 2111/2005, il-Kummissjoni tqis li f'dan l-istadju ma hemmx raġunijiet biex tiġi emendata l-lista tal-kumpaniji tal-ajru li huma soġġetti għall-projbizzjoni fuq l-operat fl-Unjoni fir-rigward tal-kumpaniji tal-ajru min-Nepal.

      Il-kumpaniji tal-ajru mir-Russja

               (78)

               Matul dan l-aħħar perjodu, il-Kummissjoni, l-EASA u l-awtoritajiet kompetenti tal-Istati Membri komplew jimmonitorjaw mill-qrib il-prestazzjoni tas-sikurezza tal-kumpaniji tal-ajru li ġew iċċertifikati fir-Russja u li joperaw fl-Unjoni, inkluż permezz tal-prijoritizzazzjoni tal-ispezzjonijiet fir-rampa li jridu jitwettqu fuq ċerti kumpaniji tal-ajru Russi f'konformità mar-Regolament (UE) Nru 965/2012.

               (79)

               Fis-26 ta' April 2018, ir-rappreżentanti tal-Kummissjoni, tal-EASA u ta' Stat Membru, iltaqgħu mar-rappreżentanti tal-Aġenzija Federali tat-Trasport tal-Ajru Russa (Federal Air Transport Agency, “FATA”). L-għan ta' din il-laqgħa kien li jsir rieżami tal-prestazzjoni tas-sikurezza tal-kumpaniji tal-ajru Russi abbażi tar-rapporti tal-SAFA dwar l-ispezzjoni fir-rampa għall-perjodu bejn id-9 ta' April 2017 u t-8 ta' April 2018 u li jiġu identifikati każijiet li jistħoqqilhom attenzjoni speċjali. Din il-laqgħa ntużat ukoll biex il-Kummissjoni tiġi infurmata dwar il-miżuri speċifiċi ta' sorveljanza tas-sikurezza li qed tieħu l-FATA fil-kuntest tat-Tazza tad-Dinja tal-FIFA tal-2018.

               (80)

               Matul il-laqgħa, il-Kummissjoni għamlet rieżami aktar fid-dettall tar-riżultati tal-SAFA ta' disa' kumpaniji tal-ajru ċċertifikati fir-Russja. Filwaqt li ma ġie identifikat l-ebda tħassib fuq il-bażi tal-ispezzjonijiet fir-rampa, l-FATA infurmat lill-Kummissjoni dwar l-attivitajiet ta' sorveljanza tas-sikurezza tagħha fuq dawk il-kumpaniji tal-ajru u dwar il-miżuri ta' infurzar li ttieħdu kontra tnejn minn dawn il-kumpaniji tal-ajru.

               (81)

               Fir-rigward tat-Tazza tad-Dinja tal-FIFA tal-2018, l-FATA infurmat lill-Kummissjoni dwar il-miżuri addizzjonali meħuda biex tiġi żgurata s-sikurezza tal-ajru matul dan l-avveniment.

               (82)

               Abbażi tal-informazzjoni disponibbli bħalissa, inkluż l-informazzjoni pprovduta mill-FATA fil-laqgħa ta' konsultazzjoni teknika tas-26 ta' April 2018, jitqies li ma hemm l-ebda nuqqas ta' kapaċità jew rieda min-naħa tal-FATA biex tindirizza n-nuqqasijiet tas-sikurezza tal-kumpaniji tal-ajru ċċertifikati fir-Russja. Għal dawn ir-raġunijiet, il-Kummissjoni kkonkludiet li ma kinitx meħtieġa seduta ta' smigħ quddiem il-Kummissjoni u l-Kumitat għas-Sikurezza tal-Ajru tal-awtoritajiet tal-avjazzjoni Russi jew ta' kwalunkwe kumpanija tal-ajru ċċertifikata fir-Russja.

               (83)

               Għalhekk, skont il-kriterji komuni stabbiliti fl-Anness tar-Regolament (KE) Nru 2111/2005, il-Kummissjoni tqis li f'dan l-istadju, ma hemmx raġunijiet biex temenda l-lista tal-kumpaniji tal-ajru li huma soġġetti għal projbizzjoni fuq l-operat fl-Unjoni biex tinkludi l-kumpaniji tal-ajru mir-Russja.

               (84)

               L-Istati Membri jridu jkomplu jivverifikaw il-konformità effettiva tal-kumpaniji tal-ajru mir-Russja mal-istandards internazzjonali tas-sikurezza, permezz tal-prijoritizzazzjoni tal-ispezzjonijiet fir-rampa f'konformità mar-Regolament (UE) Nru 965/2012. Jekk dawk l-ispezzjonijiet jindikaw riskju imminenti għas-sikurezza minħabba nuqqas ta' konformità mal-istandards internazzjonali rilevanti tas-sikurezza, il-Kummissjoni tista' tkun obbligata tieħu azzjoni kontra l-kumpaniji tal-ajru mir-Russja, skont ir-Regolament (KE) Nru 2111/2005.

      Il-kumpaniji tal-ajru mill-Venezwela

               (85)

               Fis-6 ta' Marzu 2017, il-kumpanija tal-ajru Avior Airlines, iċċertifikata fil-Venezwela, applikat għal awtorizzazzjoni tat-TCO mingħand l-EASA. L-EASA vvalutat dik l-applikazzjoni u kkonkludiet li valutazzjoni ulterjuri mhux se tirriżulta fil-ħruġ ta' awtorizzazzjoni tat-TCO lill-Avior Airlines u li din il-kumpanija tal-ajru ma ssodisfatx ir-rekwiżiti applikabbli tar-Regolament (UE) Nru 452/2014. Għalhekk, fl-4 ta' Ottubru 2017, l-EASA rrifjutat l-applikazzjoni tat-TCO lill-Avior Airlines minħabba raġunijiet ta' sikurezza.

               (86)

               Fl-14 ta' Novembru 2017, kemm l-Awtorità tal-Avjazzjoni Ċivili tal-Venezwela (“INAC”) u kemm l-Avior Airlines dehru għal smigħ quddiem il-Kummissjoni u l-Kumitat għas-Sikurezza tal-Ajru skont ir-Regolament (KE) Nru 2111/2005.

               (87)

               L-informazzjoni disponibbli dakinhar tas-seduta tas-smigħ, ibbażata fuq il-valutazzjoni tal-awtorizzazzjoni tat-TCO tal-EASA, l-ispezzjonijiet fir-rampa mwettqa mill-Istati membri u l-informazzjoni provduta mill-INAC u mill-Avior Airlines, uriet li jenħtieġ li l-INAC tiżviluppa aktar il-kapaċità ta' spezzjoni tagħha fir-rigward tal-kumpaniji tal-ajru li hija risponsabbli għalihom, u li l-Avior Airlines ma kinitx kapaċi li tindirizza n-nuqqasijiet tagħha fir-rigward tas-sikurezza.

               (88)

               Għalhekk, il-lista tal-kumpaniji tal-ajru li huma soġġetti għal projbizzjoni fuq l-operat ġewwa l-Unjoni ġiet emendata u l-kumpanija tal-ajru Avior Airlines ġiet inkluża fl-Anness A tar-Regolament (KE) Nru 474/2006 (8).

               (89)

               L-informazzjoni disponibbli bħalissa, ibbażata fuq is-sejbiet tal-ispezzjoni tas-SAFA, turi li hemm evidenza vverifikata ta' nuqqasijiet serji fis-sikurezza min-naħa tal-Avior Airlines. La l-Avior Airlines u lanqas l-INAC mhuma kapaċi li jindirizzaw dawk in-nuqqasijiet fis-sikurezza, kif intwera, inter alia, mill-pjanijiet ta' azzjoni korrettiva mhux xierqa u insuffiċjenti li l-Avior Airlines qed tippreżenta bħala tweġiba għas-sejbiet identifikati matul l-ispezzjonijiet tas-SAFA, u mill-fatt li l-proporzjon medju tas-SAFA tal-kumpaniji tal-ajru Venezwelani mar għall-agħar minn Ottubru 2017.

               (90)

               Sabiex tiġi mmonitorajta s-sitwazzjoni mill-qrib, il-Kummissjoni se tkompli l-konsultazzjonijiet mal-awtoritajiet mill-Venezwela skont l-Artikolu 3(2) tar-Regolament (KE) Nru 473/2006.

               (91)

               L-Istati Membri jridu jkomplu jivverifikaw il-konformità effettiva mal-istandards internazzjonali rilevanti tas-sikurezza permezz tal-prijoritizzazzjoni tal-ispezzjonijiet fir-rampa li jridu jitwettqu fuq il-kumpaniji tal-ajru li ġew iċċertifikati fil-Venezwela, skont ir-Regolament (UE) Nru 965/2012.

               (92)

               Jekk xi informazzjoni rilevanti tas-sikurezza tindika li jkun hemm riskji imminenti għas-sikurezza minħabba n-nuqqas ta' konformità mal-standards internazzjonali tas-sikurezza, il-Kummissjoni tista' tieħu azzjoni ulterjuri skont ir-Regolament (KE) Nru 2111/2005.

               (93)

               Għalhekk, f'konformità mal-kriterji komuni stabbiliti fl-Anness tar-Regolament (KE) Nru 2111/2005, jitqies li f'dan l-istadju ma hemmx raġunijiet biex tiġi emendata l-lista tal-kumpaniji tal-ajru li huma soġġetti għal projbizzjoni fuq l-operat fl-Unjoni fir-rigward tal-kumpaniji tal-ajru mill-Venezwela.

               (94)

               Il-miżuri stipulati f'dan ir-Regolament huma konformi mal-opinjoni tal-Kumitat tas-Sikurezza tal-Ajru.

               (95)

               Għalhekk jenħtieġ li r-Regolament (KE) Nru 474/2006 jiġi emendat skont dan,

         ADOTTAT DAN IR-REGOLAMENT:
   Artikolu 1
   Ir-Regolament (KE) Nru 474/2006 huwa emendat kif ġej:

               (1)

               L-Anness A huwa sostitwit bit-test stabbilit fl-Anness I ta' dan ir-Regolament;

               (2)

               L-Anness B huwa sostitwit bit-test stabbilit fl-Anness II ta' dan ir-Regolament.

         Artikolu 2
   Dan ir-Regolament għandu jidħol fis-seħħ l-għada tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-14 ta' Ġunju 2018.

            Għall-Kummissjoni,

            F'isem il-President,

         Violeta BULC

            Membru tal-Kummissjoni

      (1)  ĠU L 344, 27.12.2005, p. 15.

      (2)  Ir-Regolament tal-Kummissjoni (KE) Nru 474/2006 tat-22 ta' Marzu 2006 li jistabbilixxi l-lista Komunitarja ta' kumpaniji tal-ajru li huma soġġetti għal projbizzjoni fuq l-operat fil-Komunità skont il-Kapitolu II tar-Regolament (KE) Nru 2111/2005 tal-Parlament Ewropew u tal-Kunsill (ĠU L 84, 23.3.2006, p. 14).

      (3)  Ir-Regolament tal-Kunsill (KEE) Nru 3922/1991 tas-16 ta' Diċembru 1991 dwar l-armonizzazzjoni tal-ħtiġijiet tekniċi u proċeduri amministrattivi fil-qasam tal-avjazzjoni ċivili (ĠU L 373, 31.12.1991, p. 4).

      (4)  Ir-Regolament tal-Kummissjoni (KE) Nru 473/2006 tat-22 ta' Marzu 2006 li jistabbilixxi regoli ta' implimentazzjoni għal-lista Komunitarja ta' trasportaturi tal-ajru li huma soġġetti għal projbizzjoni ta' operar fil-Komunità kif jissemma fil-Kapitolu II tar-Regolament (KE) Nru 2111/2005 tal-Parlament Ewropew u tal-Kunsill [traduzzjoni mhux uffiċjali] (ĠU L 84, 23.3.2006, p. 8).

      (5)  Ir-Regolament tal-Kummissjoni (UE) Nru 965/2012 tal-5 ta' Ottubru 2012 li jistabbilixxi rekwiżiti tekniċi u proċeduri amministrattivi relatati mal-operazzjonijiet bl-ajru skont ir-Regolament (KE) Nru 216/2008 tal-Parlament Ewropew u tal-Kunsill, ĠU L 296, (25.10.2012, p. 1).

      (6)  Ir-Regolament tal-Kummissjoni (KE) Nru 1131/2008 tal-14 ta' Novembru 2008 li jemenda r-Regolament (KE) Nru 474/2006 li jistabbilixxi l-lista Komunitarja ta' trasportaturi bl-ajru li huma suġġetti għal projbizzjoni fuq l-operat fil-Komunità, il-premessi dwar l-Angola (8) sa (11).

      (7)  Ir-Regolament tal-Kummissjoni (KE) Nru 619/2009 tat-13 ta' Lulju 2009 li jemenda r-Regolament (KE) Nru 474/2006 li jistabbilixxi l-lista Komunitarja ta' kumpaniji tal-ajru li huma soġġetti għal projbizzjoni fuq l-operat fil-Komunità, il-premessi dwar l-Angola (54) sa (62). Ir-Regolament ta' Implimentazzjoni tal-Kummissjoni (UE) 2016/963 tas-16 ta' Ġunju 2016 li jemenda r-Regolament (KE) Nru 474/2006 fir-rigward tal-lista ta' kumpaniji tal-ajru li huma soġġetti għal projbizzjoni fuq l-operat fl-Unjoni, il-premessi dwar l-Angola (12) sa (17).

      (8)  Ir-Regolament tal-Kummissjoni (KE) Nru 787/2007 tal-4 ta' Lulju 2007 li jemenda r-Regolament tal-Kummissjoni (KE) Nru 474/2006 li jistabbilixxi l-lista Komunitarja ta' trasportaturi bl-ajru li huma suġġetti għal projbizzjoni fuq l-operat fi ħdan il-Komunità, il-premessi dwar il-Venezwela (70) sa (81).

      ANNESS I
      “
            ANNESS A

               LISTA TA' KUMPANIJI TAL-AJRU LI HUMA PPROJBITI MILLI JOPERAW FL-UNJONI, B'XI EĊĊEZZJONIJIET (1)

                        Isem l-entità legali tal-kumpanija tal-ajru kif indikat fuq l-AOC tagħha (u l-isem kummerċjali tagħha, jekk dan ikun differenti)

                        In-numru taċ-Ċertifikat tal-Operatur tal-Ajru (“l-AOC”) jew tal-Liċenzja tal-Operat

                        Deżinjatur bi tliet ittri tal-ICAO

                        L-Istat tal-Operatur

                        (1)

                        (2)

                        (3)

                        (4)

                           AVIOR AIRLINES

                        ROI-RNR-011

                        ROI

                        Il-Venezwela

                           BLUE WING AIRLINES

                        SRBWA-01/2002

                        BWI

                        Is-Suriname

                           IRAN ASEMAN AIRLINES

                        FS-102

                        IRC

                        Ir-Repubblika Iżlamika tal-Iran

                           IRAQI AIRWAYS

                        001

                        IAW

                        L-Iraq

                           MED-VIEW AIRLINE

                        MVA/AOC/10-12/05

                        MEV

                        In-Niġerja

                           AIR ZIMBABWE (PVT) LTD

                        177/04

                        AZW

                        Iż-Żimbabwe

                           Il-kumpaniji tal-ajru kollha ċċertifikati mill-awtoritajiet tal-Afganistan responsabbli għas-sorveljanza regolatorja, fosthom

                           Ir-Repubblika Iżlamika tal-Afganistan

                           ARIANA AFGHAN AIRLINES

                        AOC 009

                        AFG

                        Ir-Repubblika Iżlamika tal-Afganistan

                           KAM AIR

                        AOC 001

                        KMF

                        Ir-Repubblika Iżlamika tal-Afganistan

                           Il-kumpaniji tal-ajru kollha ċċertifikati mill-awtoritajiet tal-Angola responsabbli għas-sorveljanza regolatorja, ħlief TAAG Angola Airlines li jinsabu fl-Anness B, fosthom

                           Ir-Repubblika tal-Angola

                           AEROJET

                        AO 008-01/11

                        TEJ

                        Ir-Repubblika tal-Angola

                           AIR GICANGO

                        009

                        Mhux magħruf

                        Ir-Repubblika tal-Angola

                           AIR JET

                        AO 006-01/11-MBC

                        MBC

                        Ir-Repubblika tal-Angola

                           AIR NAVE

                        017

                        Mhux magħruf

                        Ir-Repubblika tal-Angola

                           AIR26

                        AO 003-01/11-DCD

                        DCD

                        Ir-Repubblika tal-Angola

                           ANGOLA AIR SERVICES

                        006

                        Mhux magħruf

                        Ir-Repubblika tal-Angola

                           DIEXIM

                        007

                        Mhux magħruf

                        Ir-Repubblika tal-Angola

                           FLY540

                        AO 004-01 FLYA

                        Mhux magħruf

                        Ir-Repubblika tal-Angola

                           GIRA GLOBO

                        008

                        GGL

                        Ir-Repubblika tal-Angola

                           HELIANG

                        010

                        Mhux magħruf

                        Ir-Repubblika tal-Angola

                           HELIMALONGO

                        AO 005-01/11

                        Mhux magħruf

                        Ir-Repubblika tal-Angola

                           MAVEWA

                        016

                        Mhux magħruf

                        Ir-Repubblika tal-Angola

                           SONAIR

                        AO 002-01/10-SOR

                        SOR

                        Ir-Repubblika tal-Angola

                           Il-kumpaniji tal-ajru kollha ċċertifikati mill-awtoritajiet tar-Repubblika tal-Kongo responsabbli għas-sorveljanza regolatorja, fosthom

                           Ir-Repubblika tal-Kongo

                           AERO SERVICE

                        RAC06-002

                        RSR

                        Ir-Repubblika tal-Kongo

                           CANADIAN AIRWAYS CONGO

                        RAC06-012

                        Mhux magħruf

                        Ir-Repubblika tal-Kongo

                           EMERAUDE

                        RAC06-008

                        Mhux magħruf

                        Ir-Repubblika tal-Kongo

                           EQUAFLIGHT SERVICES

                        RAC 06-003

                        EKA

                        Ir-Repubblika tal-Kongo

                           EQUAJET

                        RAC06-007

                        EKJ

                        Ir-Repubblika tal-Kongo

                           EQUATORIAL CONGO AIRLINES S.A.

                        RAC 06-014

                        Mhux magħruf

                        Ir-Repubblika tal-Kongo

                           MISTRAL AVIATION

                        RAC06-011

                        Mhux magħruf

                        Ir-Repubblika tal-Kongo

                           TRANS AIR CONGO

                        RAC 06-001

                        TSG

                        Ir-Repubblika tal-Kongo

                           Il-kumpaniji tal-ajru kollha ċċertifikati mill-awtoritajiet tar-Repubblika Demokratika tal-Kongo (DRC) responsabbli għas-sorveljanza regolatorja, fosthom

                           Ir-Repubblika Demokratika tal-Kongo (RDK)

                           AIR FAST CONGO

                        409/CAB/MIN/TVC/0112/2011

                        Mhux magħruf

                        Ir-Repubblika Demokratika tal-Kongo (RDK)

                           AIR KASAI

                        409/CAB/MIN/TVC/0053/2012

                        Mhux magħruf

                        Ir-Repubblika Demokratika tal-Kongo (RDK)

                           AIR KATANGA

                        409/CAB/MIN/TVC/0056/2012

                        Mhux magħruf

                        Ir-Repubblika Demokratika tal-Kongo (RDK)

                           AIR TROPIQUES

                        409/CAB/MIN/TVC/00625/2011

                        Mhux magħruf

                        Ir-Repubblika Demokratika tal-Kongo (RDK)

                           BLUE AIRLINES

                        106/CAB/MIN/TVC/2012

                        BUL

                        Ir-Repubblika Demokratika tal-Kongo (RDK)

                           BLUE SKY

                        409/CAB/MIN/TVC/0028/2012

                        Mhux magħruf

                        Ir-Repubblika Demokratika tal-Kongo (RDK)

                           BUSY BEE CONGO

                        409/CAB/MIN/TVC/0064/2010

                        Mhux magħruf

                        Ir-Repubblika Demokratika tal-Kongo (RDK)

                           COMPAGNIE AFRICAINE D'AVIATION (CAA)

                        409/CAB/MIN/TVC/0050/2012

                        Mhux magħruf

                        Ir-Repubblika Demokratika tal-Kongo (RDK)

                           CONGO AIRWAYS

                        019/CAB/MIN/TVC/2015

                        Mhux magħruf

                        Ir-Repubblika Demokratika tal-Kongo (RDK)

                           DAKOTA SPRL

                        409/CAB/MIN/TVC/071/2011

                        Mhux magħruf

                        Ir-Repubblika Demokratika tal-Kongo (RDK)

                           DOREN AIR CONGO

                        102/CAB/MIN/TVC/2012

                        Mhux magħruf

                        Ir-Repubblika Demokratika tal-Kongo (RDK)

                           GOMAIR

                        409/CAB/MIN/TVC/011/2010

                        Mhux magħruf

                        Ir-Repubblika Demokratika tal-Kongo (RDK)

                           KIN AVIA

                        409/CAB/MIN/TVC/0059/2010

                        Mhux magħruf

                        Ir-Repubblika Demokratika tal-Kongo (RDK)

                           KORONGO AIRLINES

                        409/CAB/MIN/TVC/001/2011

                        KGO

                        Ir-Repubblika Demokratika tal-Kongo (RDK)

                           MALU AVIATION

                        098/CAB/MIN/TVC/2012

                        Mhux magħruf

                        Ir-Repubblika Demokratika tal-Kongo (RDK)

                           MANGO AIRLINES

                        409/CAB/MIN/TVC/009/2011

                        Mhux magħruf

                        Ir-Repubblika Demokratika tal-Kongo (RDK)

                           SERVE AIR

                        004/CAB/MIN/TVC/2015

                        Mhux magħruf

                        Ir-Repubblika Demokratika tal-Kongo (RDK)

                           SERVICES AIR

                        103/CAB/MIN/TVC/2012

                        Mhux magħruf

                        Ir-Repubblika Demokratika tal-Kongo (RDK)

                           SWALA AVIATION

                        409/CAB/MIN/TVC/0084/2010

                        Mhux magħruf

                        Ir-Repubblika Demokratika tal-Kongo (RDK)

                           TRANSAIR CARGO SERVICES

                        409/CAB/MIN/TVC/073/2011

                        Mhux magħruf

                        Ir-Repubblika Demokratika tal-Kongo (RDK)

                           WILL AIRLIFT

                        409/CAB/MIN/TVC/0247/2011

                        Mhux magħruf

                        Ir-Repubblika Demokratika tal-Kongo (RDK)

                           Il-kumpaniji tal-ajru kollha ċċertifikati mill-awtoritajiet tal-Djibouti responsabbli għas-sorveljanza regolatorja, fosthom

                           Il-Djibouti

                           DAALLO AIRLINES

                        Mhux magħruf

                        DAO

                        Il-Djibouti

                           Il-kumpaniji tal-ajru kollha ċċertifikati mill-awtoritajiet tal-Guinea Ekwatorjali responsabbli għas-sorveljanza regolatorja, fosthom

                           Il-Guinea Ekwatorjali

                           CEIBA INTERCONTINENTAL

                        2011/0001/MTTCT/DGAC/SOPS

                        CEL

                        Il-Guinea Ekwatorjali

                           CRONOS AIRLINES

                        2011/0004/MTTCT/DGAC/SOPS

                        Mhux magħruf

                        Il-Guinea Ekwatorjali

                           Il-kumpaniji tal-ajru kollha ċċertifikati mill-awtoritajiet tal-Eritrea responsabbli għas-sorveljanza regolatorja, fosthom

                           L-Eritrea

                           ERITREAN AIRLINES

                        AOC No 004

                        ERT

                        L-Eritrea

                           NASAIR ERITREA

                        AOC No 005

                        NAS

                        L-Eritrea

                           Il-kumpaniji tal-ajru kollha ċċertifikati mill-awtoritajiet tar-Repubblika Gaboniża responsabbli għas-sorveljanza regolatorja, ħlief Afrijet u SN2AG li jinsabu fl-Anness B, fosthom

                           Ir-Repubblika Gaboniża

                           AFRIC AVIATION

                        010/MTAC/ANAC-G/DSA

                        EKG

                        Ir-Repubblika Gaboniża

                           ALLEGIANCE AIR TOURIST

                        007/MTAC/ANAC-G/DSA

                        LGE

                        Ir-Repubblika Gaboniża

                           NATIONALE REGIONALE TRANSPORT (N.R.T)

                        008/MTAC/ANAC-G/DSA

                        NRG

                        Ir-Repubblika Gaboniża

                           SKY GABON

                        009/MTAC/ANAC-G/DSA

                        SKG

                        Ir-Repubblika Gaboniża

                           SOLENTA AVIATION GABON

                        006/MTAC/ANAC-G/DSA

                        SVG

                        Ir-Repubblika Gaboniża

                           TROPICAL AIR-GABON

                        011/MTAC/ANAC-G/DSA

                        Mhux magħruf

                        Ir-Repubblika Gaboniża

                           Il-kumpaniji tal-ajru kollha ċċertifikati mill-awtoritajiet tar-Repubblika Kirgiża responsabbli għas-sorveljanza regolatorja, fosthom

                           Ir-Repubblika Kirgiża

                           AIR BISHKEK (ex EASTOK AVIA)

                        15

                        EAA

                        Ir-Repubblika Kirgiża

                           AIR MANAS

                        17

                        MBB

                        Ir-Repubblika Kirgiża

                           AVIA TRAFFIC COMPANY

                        23

                        AVJ

                        Ir-Repubblika Kirgiża

                           CENTRAL ASIAN AVIATION SERVICES (CAAS)

                        13

                        CBK

                        Ir-Repubblika Kirgiża

                           HELI SKY

                        47

                        HAC

                        Ir-Repubblika Kirgiża

                           AIR KYRGYZSTAN

                        03

                        LYN

                        Ir-Repubblika Kirgiża

                           MANAS AIRWAYS

                        42

                        BAM

                        Ir-Repubblika Kirgiża

                           S GROUP INTERNATIONAL

                           (ex S GROUP AVIATION)

                        45

                        IND

                        Ir-Repubblika Kirgiża

                           SKY BISHKEK

                        43

                        BIS

                        Ir-Repubblika Kirgiża

                           SKY KG AIRLINES

                        41

                        KGK

                        Ir-Repubblika Kirgiża

                           SKY WAY AIR

                        39

                        SAB

                        Ir-Repubblika Kirgiża

                           TEZ JET

                        46

                        TEZ

                        Ir-Repubblika Kirgiża

                           VALOR AIR

                        07

                        VAC

                        Ir-Repubblika Kirgiża

                           Il-kumpaniji tal-ajru kollha ċċertifikati mill-awtoritajiet tal-Liberja responsabbli għas-sorveljanza regolatorja.

                           Il-Liberja

                           Il-kumpaniji tal-ajru kollha ċċertifikati mill-awtoritajiet tal-Libja responsabbli għas-sorveljanza regolatorja, fosthom

                           Il-Libja

                           AFRIQIYAH AIRWAYS

                        007/01

                        AAW

                        Il-Libja

                           AIR LIBYA

                        004/01

                        TLR

                        Il-Libja

                           BURAQ AIR

                        002/01

                        BRQ

                        Il-Libja

                           GHADAMES AIR TRANSPORT

                        012/05

                        GHT

                        Il-Libja

                           GLOBAL AVIATION AND SERVICES

                        008/05

                        GAK

                        Il-Libja

                           LIBYAN AIRLINES

                        001/01

                        LAA

                        Il-Libja

                           PETRO AIR

                        025/08

                        PEO

                        Il-Libja

                           Il-kumpaniji tal-ajru kollha ċċertifikati mill-awtoritajiet tan-Nepal responsabbli għas-sorveljanza regolatorja, fosthom

                           Ir-Repubblika tan-Nepal

                           AIR DYNASTY HELI. S.

                        035/2001

                        Mhux magħruf

                        Ir-Repubblika tan-Nepal

                           AIR KASTHAMANDAP

                        051/2009

                        Mhux magħruf

                        Ir-Repubblika tan-Nepal

                           BUDDHA AIR

                        014/1996

                        BHA

                        Ir-Repubblika tan-Nepal

                           FISHTAIL AIR

                        017/2001

                        Mhux magħruf

                        Ir-Repubblika tan-Nepal

                           GOMA AIR

                        064/2010

                        Mhux magħruf

                        Ir-Repubblika tan-Nepal

                           HIMALAYA AIRLINES

                        084/2015

                        Mhux magħruf

                        Ir-Repubblika tan-Nepal

                           MAKALU AIR

                        057A/2009

                        Mhux magħruf

                        Ir-Repubblika tan-Nepal

                           MANANG AIR PVT LTD

                        082/2014

                        Mhux magħruf

                        Ir-Repubblika tan-Nepal

                           MOUNTAIN HELICOPTERS

                        055/2009

                        Mhux magħruf

                        Ir-Repubblika tan-Nepal

                           MUKTINATH AIRLINES

                        081/2013

                        Mhux magħruf

                        Ir-Repubblika tan-Nepal

                           NEPAL AIRLINES CORPORATION

                        003/2000

                        RNA

                        Ir-Repubblika tan-Nepal

                           SAURYA AIRLINES

                        083/2014

                        Mhux magħruf

                        Ir-Repubblika tan-Nepal

                           SHREE AIRLINES

                        030/2002

                        SHA

                        Ir-Repubblika tan-Nepal

                           SIMRIK AIR

                        034/2000

                        Mhux magħruf

                        Ir-Repubblika tan-Nepal

                           SIMRIK AIRLINES

                        052/2009

                        RMK

                        Ir-Repubblika tan-Nepal

                           SITA AIR

                        033/2000

                        Mhux magħruf

                        Ir-Repubblika tan-Nepal

                           TARA AIR

                        053/2009

                        Mhux magħruf

                        Ir-Repubblika tan-Nepal

                           YETI AIRLINES DOMESTIC

                        037/2004

                        NYT

                        Ir-Repubblika tan-Nepal

                           Il-kumpaniji tal-ajru kollha ċċertifikati mill-awtoritajiet ta' São Tomé u Príncipe responsabbli għas-sorveljanza regolatorja, fosthom

                           São Tomé u Príncipe

                           AFRICA'S CONNECTION

                        10/AOC/2008

                        ACH

                        São Tomé u Príncipe

                           STP AIRWAYS

                        03/AOC/2006

                        STP

                        São Tomé u Príncipe

                           Il-kumpaniji tal-ajru kollha ċċertifikati mill-awtoritajiet ta' Sierra Leone responsabbli għas-sorveljanza regolatorja, fosthom

                           Is-Sjerra Leone

                           AIR RUM, LTD

                        MHUX MAGĦRUF

                        RUM

                        Is-Sjerra Leone

                           DESTINY AIR SERVICES, LTD

                        MHUX MAGĦRUF

                        DTY

                        Is-Sjerra Leone

                           HEAVYLIFT CARGO

                        MHUX MAGĦRUF

                        Mhux magħruf

                        Is-Sjerra Leone

                           ORANGE AIR SIERRA LEONE LTD

                        MHUX MAGĦRUF

                        ORJ

                        Is-Sjerra Leone

                           PARAMOUNT AIRLINES, LTD

                        MHUX MAGĦRUF

                        PRR

                        Is-Sjerra Leone

                           SEVEN FOUR EIGHT AIR SERVICES LTD

                        MHUX MAGĦRUF

                        SVT

                        Is-Sjerra Leone

                           TEEBAH AIRWAYS

                        MHUX MAGĦRUF

                        Mhux magħruf

                        Is-Sjerra Leone

                           Il-kumpaniji tal-ajru kollha ċċertifikati mill-awtoritajiet tas-Sudan responsabbli għas-sorveljanza regolatorja, fosthom

                           Ir-Repubblika tas-Sudan

                           ALFA AIRLINES SD

                        54

                        AAJ

                        Ir-Repubblika tas-Sudan

                           BADR AIRLINES

                        35

                        BDR

                        Ir-Repubblika tas-Sudan

                           BLUE BIRD AVIATION

                        11

                        BLB

                        Ir-Repubblika tas-Sudan

                           ELDINDER AVIATION

                        8

                        DND

                        Ir-Repubblika tas-Sudan

                           GREEN FLAG AVIATION

                        17

                        Mhux magħruf

                        Ir-Repubblika tas-Sudan

                           HELEJETIC AIR

                        57

                        HJT

                        Ir-Repubblika tas-Sudan

                           KATA AIR TRANSPORT

                        9

                        KTV

                        Ir-Repubblika tas-Sudan

                           KUSH AVIATION CO.

                        60

                        KUH

                        Ir-Repubblika tas-Sudan

                           NOVA AIRWAYS

                        46

                        NOV

                        Ir-Repubblika tas-Sudan

                           SUDAN AIRWAYS CO.

                        1

                        SUD

                        Ir-Repubblika tas-Sudan

                           SUN AIR

                        51

                        SNR

                        Ir-Repubblika tas-Sudan

                           TARCO AIR

                        56

                        TRQ

                        Ir-Repubblika tas-Sudan

                  ”

         (1)  Il-kumpaniji tal-ajru mniżżlin fl-Anness A jistgħu jitħallew jeżerċitaw id-drittijiet tat-traffiku tagħhom billi jużaw inġenji tal-ajru mikrijin bl-ekwipaġġ mingħand kumpanija tal-ajru li mhijiex soġġetta għal projbizzjoni fuq l-operat, sakemm jitħarsu l-istandards rilevanti tas-sikurezza.

      ANNESS II
      “
            ANNESS B

               LISTA TA' KUMPANIJI TAL-AJRU LI HUMA SOĠĠETTI GĦAL RESTRIZZJONIJIET OPERATTIVI FL-UNJONI (1)

                        Isem l-entità legali tal-kumpanija tal-ajru kif muri fuq l-AOC tagħha (u l-isem kummerċjali tagħha, jekk dan ikun differenti)

                        In-numru taċ-Ċertifikat tal-Operatur tal-Ajru (“l-AOC”)

                        Deżinjatur bi tliet ittri tal-ICAO

                        L-Istat tal-Operatur

                        It-tip ta' inġenju tal-ajru li huwa soġġett għal restrizzjoni

                        Il-marka jew il-marki tar-reġistrazzjoni u, meta jkun disponibbli, in-numru jew in-numri tas-serje tal-kostruzzjoni tal-inġenju tal-ajru li huwa soġġett għal restrizzjoni

                        L-Istat tar-reġistrazzjoni

                        (1)

                        (2)

                        (3)

                        (4)

                        (5)

                        (6)

                        (7)

                           TAAG ANGOLA AIRLINES

                        001

                        DTA

                        Ir-Repubblika tal-Angola

                        Il-flotta kollha ħlief għal: inġenji tal-ajru tat-tip Boeing B737-700, inġenji tal-ajru tat-tip Boeing B777-200, inġenji tal-ajru tat-tip Boeing B777-300 u inġenji tal-ajru tat-tip Boeing B777-300ER.

                        Il-flotta kollha ħlief għal: inġenji tal-ajru fil-flotta tal-Boeing B737-700, kif jissemma fl-AOC; inġenji tal-ajru fil-flotta tal-Boeing B777-200, kif jissemma fl-AOC; inġenji tal-ajru fil-flotta tal-Boeing B777-300, kif jissemma fl-AOC; u inġenji tal-ajru fil-flotta tal-Boeing B777-300ER, kif jissemma fl-AOC.

                        Ir-Repubblika tal-Angola

                           AIR SERVICE COMORES

                        06-819/TA-15/DGACM

                        KMD

                        Il-Komoros

                        Il-flotta kollha ħlief għal: LET 410 UVP.

                        Il-flotta kollha ħlief għal: D6-CAM (851336).

                        Il-Komoros

                           AFRIJET BUSINESS SERVICE
                            (2)

                        002/MTAC/ANAC-G/DSA

                        ABS

                        Ir-Repubblika Gaboniża

                        Il-flotta kollha ħlief għal: 2 inġenji tal-ajru tat-tip Falcon 50, 2 inġenji tal-ajru tat-tip Falcon 900.

                        Il-flotta kollha ħlief għal: TR-LGV; TR-LGY; TR-AFJ; TR-AFR.

                        Ir-Repubblika Gaboniża

                           NOUVELLE AIR AFFAIRES GABON (SN2AG)

                        003/MTAC/ANAC-G/DSA

                        NVS

                        Ir-Repubblika Gaboniża

                        Il-flotta kollha ħlief għal: inġenju tal-ajru wieħed (1) tat-tip Challenger CL-601, inġenju tal-ajru wieħed (1) tat-tip HS-125-800.

                        Il-flotta kollha ħlief għal: TR-AAG, ZS-AFG.

                        Ir-Repubblika Gaboniża; Ir-Repubblika tal-Afrika t'Isfel

                           IRAN AIR

                        FS100

                        IRA

                        Ir-Repubblika Iżlamika tal-Iran

                        L-inġenji tal-ajru kollha tat-tip Fokker F100 u tat-tip Boeing B747

                        L-inġenji tal-ajru tat-tip Fokker F100 kif jissemma fl-AOC; l-inġenji tal-ajru tat-tip Boeing B747 kif jissemma fl-AOC

                        Ir-Repubblika Iżlamika tal-Iran

                           AIR KORYO

                        GAC-AOC/KOR-01

                        KOR

                        Ir-Repubblika Demokratika tal-Poplu tal-Korea

                        Il-flotta kollha ħlief għal: 2 inġenji tal-ajru tat-tip TU- 204.

                        Il-flotta kollha ħlief għal: P-632, P-633.

                        Ir-Repubblika Demokratika tal-Poplu tal-Korea

                  ”

         (1)  Il-kumpaniji tal-ajru mniżżlin fl-Anness B jistgħu jitħallew jeżerċitaw id-drittijiet tat-traffiku tagħhom billi jużaw inġenji tal-ajru mikrijin bl-ekwipaġġ mingħand kumpanija tal-ajru li mhijiex soġġetta għal projbizzjoni fuq l-operat, sakemm jitħarsu l-istandards rilevanti tas-sikurezza.

         (2)  Il-kumpanija Afrijet titħalla tuża biss l-inġenji tal-ajru speċifiċi msemmija għal-livell attwali ta' operazzjonijiet tagħha fl-Unjoni.


title: Regolament ta' Implimentazzjoni tal-Kummissjoni (UE) 2018/888 tal-21 ta' Ġunju 2018 li jemenda għall-287 darba r-Regolament tal-Kunsill (KE) Nru 881/2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati mal-organizzazzjonijiet tal-ISIL (Da'esh) u tal-Al-Qaida

text:
               21.6.2018

               MT

               Il-Ġurnal Uffiċjali tal-Unjoni Ewropea

               LI 158/1

         REGOLAMENT TA' IMPLIMENTAZZJONI TAL-KUMMISSJONI (UE) 2018/888
   tal-21 ta' Ġunju 2018
   li jemenda għall-287 darba r-Regolament tal-Kunsill (KE) Nru 881/2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati mal-organizzazzjonijiet tal-ISIL (Da'esh) u tal-Al-Qaida
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 881/2002 tas-27 ta' Mejju 2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati mal-organizzazzjonijiet tal-ISIL (Da'esh) u tal-Al-Qaida (1), u b'mod partikolari l-Artikolu 7(1)(a) u l-Artikolu 7a(1) tiegħu,
   Billi:

               (1)

               L-Anness I tar-Regolament (KE) Nru 881/2002 jelenka l-persuni, il-gruppi u l-entitajiet koperti mill-iffriżar tal-fondi u tar-riżorsi ekonomiċi skont dak ir-Regolament.

               (2)

               Fit-18 ta' Ġunju 2018, il-Kumitat tas-Sanzjonijiet tal-Kunsill tas-Sigurtà tan-Nazzjonijiet Uniti ddeċieda li jżid żewġ entrati fuq il-lista ta' persuni, gruppi u entitajiet li fuqhom jenħtieġ li japplika l-iffriżar ta' fondi u ta' riżorsi ekonomiċi. Għalhekk jenħtieġ li l-Anness I tar-Regolament (KE) Nru 881/2002 jiġi emendat skont dan,

               (3)

               Sabiex jiġi żgurat li l-miżuri previsti f'dan ir-Regolament ikunu effettivi, jenħtieġ li huwa jidħol fis-seħħ immedjatament,

         ADOTTAT DAN IR-REGOLAMENT:
   Artikolu 1
   L-Anness I tar-Regolament (KE) Nru 881/2002 huwa emendat skont l-Anness ta' dan ir-Regolament.
   Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-21 ta' Ġunju 2018.

            Għall-Kummissjoni,

            F'isem il-President,

            Il-Kap tas-Servizz għall-Istrumenti tal-Politika Barranija

      (1)  ĠU L 139, 29.5.2002, p. 9.

      ANNESS
      Fl-Anness I tar-Regolament (KE) Nru 881/2002, jiddaħħlu l-entrati li ġejjin taħt l-intestatura “Persuni fiżiċi”:

                  “—

                  Myrna Ajijul Mabanza (magħrufa wkoll bħala (a) Myrna Adijul Mabanza, (b) Myrna Ajilul Mabanza). Data tat-twelid: 11.7.1991. Indirizz: (a) Basilan Province, il-Filippini, (b) Zamboanga City, il-filippini (indirizz preċedenti), (c) Jeddah, l-Arabja Sawdija (indirizz preċedenti), d) Daina, l-Arabja Sawdija (indirizz preċedenti). Nazzjonalità: Filippina. Nru tal-identifikazzjoni nazzjonali: (a) Nru tal-identifikazzjoni tal-votanti 73320881AG1191MAM20000, (b) Numru tal-identifikazzjoni tal-istudenti 200801087, (c) Ieħor ID 140000900032. Informazzjoni oħra: sess: mara. Data tad-deżinjazzjoni msemmija fl-Artikolu 7d(2)(i): 18.6.2018.”

                  “—

                  Abdulpatta Escalon Abubakar (magħruf ukoll bħala (a) Abdulpatta Abubakar Escalon, (b) Abdul Patta Escalon Abubakar, (c) Abdul Patta Abu Bakar. Data tat-twelid: (a) 3.3.1965, (b) 1.1.1965, (c) 11.1.1965. Post tat-twelid: Tuburan, Basilan, il-Filippini. Indirizz: (a) il-Filippini, (b) Jeddah, l-Arabja Sawdija (indirizz preċedenti), (c) Daina, l-Arabja Sawdija (indirizz preċedenti). Nazzjonalità: Filippina. Nru tal-Passaport: (a) Passaport Filippin Nru EC6530802 (jiskadi 19.1.2021), (b) Passaport Filippin Nru EB2778599. Nru tal-identifikazzjoni nazzjonali: (a) Arabja Sawdija 2135314355, (b) Arabja Sawdija 202112421. Informazzjoni oħra: sess: raġel. Data tad-deżinjazzjoni msemmija fl-Artikolu 7d(2)(i): 18.6.2018.”


title: Regolament ta' Implimentazzjoni tal-Kummissjoni (UE) 2018/1019 tat-18 ta' Lulju 2018 li jikkonċerna n-nuqqas ta' tiġdid tal-approvazzjoni tas-sustanza attiva oksasulfuron, b'konformità mar-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta' prodotti għall-protezzjoni tal-pjanti, u li jemenda r-Regolament ta' Implimentazzjoni tal-Kummissjoni (UE) Nru 540/2011 (Test b'rilevanza għaż-ŻEE.)

text:
               19.7.2018

               MT

               Il-Ġurnal Uffiċjali tal-Unjoni Ewropea

               L 183/14

         REGOLAMENT TA' IMPLIMENTAZZJONI TAL-KUMMISSJONI (UE) 2018/1019
   tat-18 ta' Lulju 2018
   li jikkonċerna n-nuqqas ta' tiġdid tal-approvazzjoni tas-sustanza attiva oksasulfuron, b'konformità mar-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta' prodotti għall-protezzjoni tal-pjanti, u li jemenda r-Regolament ta' Implimentazzjoni tal-Kummissjoni (UE) Nru 540/2011
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1107/2009 tal-Parlament Ewropew u tal-Kunsill tal-21 ta' Ottubru 2009 dwar it-tqegħid fis-suq ta' prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (1), u b'mod partikolari l-Artikolu 20(1)(b) u l-Artikolu 78(2) tiegħu,
   Billi:

               (1)

               Id-Direttiva tal-Kummissjoni 2003/23/KE (2) tinkludi l-oksasulfuron bħala sustanza attiva fl-Anness I tad-Direttiva tal-Kunsill 91/414/KEE (3).

               (2)

               Is-sustanzi attivi inklużi fl-Anness I tad-Direttiva 91/414/KEE jitqiesu li ġew approvati skont ir-Regolament (KE) Nru 1107/2009 u ġew elenkati fil-Parti A tal-Anness tar-Regolament ta' Implimentazzjoni tal-Kummissjoni (UE) Nru 540/2011 (4).

               (3)

               Kif stipulat fil-Parti A tal-Anness tar-Regolament ta' Implimentazzjoni (UE) Nru 540/2011, l-approvazzjoni tas-sustanza attiva oksasulfuron tiskadi fil-31 ta' Lulju 2019.

               (4)

               Tressqet applikazzjoni għat-tiġdid tal-approvazzjoni tal-oksasulfuron skont l-Artikolu 1 tar-Regolament ta' Implimentazzjoni tal-Kummissjoni (UE) Nru 844/2012 (5) fil-perjodu taż-żmien previst f'dak l-Artikolu.

               (5)

               L-applikant ressaq id-dossiers supplimentari meħtieġa skont l-Artikolu 6 tar-Regolament ta' Implimentazzjoni (UE) Nru 844/2012. L-Istat Membru relatur sab li l-applikazzjoni kienet sħiħa.

               (6)

               L-Istat Membru relatur ħejja rapport ta' valutazzjoni tat-tiġdid b'konsultazzjoni mal-Istat Membru korelatur u ppreżentah lill-Awtorità Ewropea dwar is-Sigurtà fl-Ikel (minn hawn 'il quddiem “l-Awtorità”) u lill-Kummissjoni fid-29 ta' Jannar 2016.

               (7)

               L-Awtorità bagħtet ir-rapport ta' valutazzjoni tat-tiġdid lill-applikanti u lill-Istati Membri għall-kummenti tagħhom, u għaddiet il-kummenti li rċeviet lill-Kummissjoni. Minbarra dan, l-Awtorità għamlet id-dossier tas-sommarju supplimentari disponibbli għall-pubbliku.

               (8)

               Fit- 2 ta' Frar 2017, l-Awtorità bagħtet lill-Kummissjoni l-konklużjoni tagħha (6) dwar jekk jistax ikun mistenni li l-oksasulfuron tissodisfa l-kriterji tal-approvazzjoni previsti fl-Artikolu 4 tar-Regolament (KE) Nru 1107/2009.

               (9)

               L-Awtorità identifikat għadd kbir ta' nuqqasijiet fid-data u minħabba f'hekk ma setgħetx tiġi ffinalizza l-valutazzjoni tar-riskju f'diversi oqsma. B'mod partikolari, l-informazzjoni disponibbli dwar l-oksasulfuron u l-metaboliti tagħha ma ppermettietx li tiġi ffinalizzata l-valutazzjoni dwar l-esponiment ġenerali tal-konsumaturi, l-esponiment tal-ilma ta' taħt l-art, ir-riskju għall-organiżmi akkwatiċi, il-ħniex, il-makroorganiżmi u l-mikroorganiżmi tal-ħamrija, u l-pjanti terrestri mhux fil-mira.

               (10)

               Fid-19 ta' Lulju 2017, il-Kummissjoni ressqet l-abbozz tar-rapport tat-tiġdid u abbozz ta' Regolament dwar l-oksasulfuron lill-Kumitat Permanenti dwar il-Pjanti, l-Annimali, l-Ikel u l-Għalf.

               (11)

               Il-Kummissjoni stiednet lill-applikant biex jgħaddi l-kummenti tiegħu dwar il-konklużjoni tal-Awtorità. Barra minn hekk, b'konformità mat-tielet subparagrafu tal-Artikolu 14(1) tar-Regolament ta' Implimentazzjoni (UE) Nru 844/2012, il-Kummissjoni stiednet lill-applikant biex jgħaddi l-kummenti tiegħu dwar l-abbozz tar-rapport tat-tiġdid. L-applikant għadda l-kummenti tiegħu, u dawn ġew eżaminati bir-reqqa.

               (12)

               Iżda minkejja l-argumenti mressqa mill-applikant, it-tħassib imsemmi fil-premessa 9 ma setax jiġi eliminat.

               (13)

               Għaldaqstant, fir-rigward ta' wieħed jew aktar mill-użi rappreżentattivi ta' mill-inqas prodott wieħed għall-protezzjoni tal-pjanti, ma ġiex stabbilit li l-kriterji tal-approvazzjoni previsti fl-Artikolu 4 tar-Regolament (KE) Nru 1107/2009 ġew issodisfati. Għalhekk, jenħtieġ li l-approvazzjoni tas-sustanza attiva oksasulfuron ma tiġġeddidx.

               (14)

               Għalhekk, jenħtieġ li r-Regolament (UE) Nru 540/2011 jiġi emendat skont dan.

               (15)

               L-Istati Membri jenħtieġ jingħataw żmien biżżejjed biex jirtiraw l-awtorizzazzjonijiet tal-prodotti għall-protezzjoni tal-pjanti li fihom l-oksasulfuron.

               (16)

               Fir-rigward tal-prodotti għall-protezzjoni tal-pjanti li fihom l-oksasulfuron, meta l-Istati Membri jagħtu xi perjodu ta' grazzja skont l-Artikolu 46 tar-Regolament (KE) Nru 1107/2009, jenħtieġ li dak il-perjodu jiskadi fit-8 ta' Novembru 2019.

               (17)

               Ir-Regolament ta' Implimentazzjoni tal-Kummissjoni (UE) 2018/917 (7) estenda d-data tal-iskadenza tal-oksasulfuron sal-31 ta' Lulju 2019 biex tippermetti li jitlesta l-proċess tat-tiġdid qabel ma tiskadi l-approvazzjoni ta' dik is-sustanza. Billi d-deċiżjoni tittieħed qabel din id-data tal-iskadenza estiża, jenħtieġ li dan ir-Regolament japplika kemm jista' jkun malajr.

               (18)

               Dan ir-Regolament ma jippreġudikax is-sottomissjoni ta' applikazzjoni oħra għall-approvazzjoni tal-oksasulfuron b'konformità mal-Artikolu 7 tar-Regolament (KE) Nru 1107/2009.

               (19)

               Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,

         ADOTTAT DAN IR-REGOLAMENT:
   Artikolu 1
   Nuqqas ta' tiġdid tal-approvazzjoni ta' sustanza attiva
   L-approvazzjoni tas-sustanza attiva oksasulfuron mhix imġedda.
   Artikolu 2
   Emendi għar-Regolament ta' Implimentazzjoni (UE) Nru 540/2011
   Fil-Parti A tal-Anness tar-Regolament ta' Implimentazzjoni (UE) Nru 540/2011, titħassar ir-ringiela 42 dwar l-oksasulfuron.
   Artikolu 3
   Miżuri tranżitorji
   L-Istati Membri għandhom jirtiraw l-awtorizzazzjonijiet għall-prodotti għall-protezzjoni tal-pjanti li fihom l-oksasulfuron bħala sustanza attiva sa mhux aktar tard mit-8 ta' Novembru 2018.
   Artikolu 4
   Perjodu ta' grazzja
   Kull perjodu ta' grazzja li jagħtu l-Istati Membri skont l-Artikolu 20 tar-Regolament (KE) Nru 1107/2009 għandu jkun qasir kemm jista' jkun u għandu jiskadi sa mhux aktar tard mit-8 ta' Novembru 2019.
   Artikolu 5
   Dħul fis-seħħ
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-18 ta' Lulju 2018.

            Għall-Kummissjoni

            Il-President

         Jean-Claude JUNCKER

      (1)  ĠU L 309, 24.11.2009, p. 1.

      (2)  Id-Direttiva tal-Kummissjoni 2003/23/KE tal-25 ta' Marzu 2003 biex temenda d-Direttiva tal-Kunsill 91/414/KEE sabiex tinkludi imazamox, oxasulfuron, ethoxysulfuron, foramsulfuron, oxadiargyl u cyazofamid bħala sustanzi attivi (ĠU L 81, 28.3.2003, p. 39).

      (3)  Id-Direttiva tal-Kunsill 91/414/KEE tal-15 ta' Lulju 1991 li tikkonċerna t-tqegħid fis-suq ta' prodotti għall-protezzjoni tal-pjanti (ĠU L 230, 19.8.1991, p. 1).

      (4)  Ir-Regolament ta' Implimentazzjoni tal-Kummissjoni (UE) Nru 540/2011 tal-25 ta' Mejju 2011 li jimplimenta r-Regolament (KE) Nru 1107/2009 tal-Parlament Ewropew u tal-Kunsill f'dak li għandu x'jaqsam mal-lista ta' sustanzi attivi approvati (ĠU L 153, 11.6.2011, p. 1).

      (5)  Ir-Regolament ta' Implimentazzjoni tal-Kummissjoni (UE) Nru 844/2012 tat-18 ta' Settembru 2012 li jistabbilixxi d-dispożizzjonijiet meħtieġa għall-implimentazzjoni tal-proċedura ta' tiġdid għas-sustanzi attivi, kif previst fir-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta' prodotti għall-protezzjoni tal-pjanti (ĠU L 252, 19.9.2012, p. 26).

      (6)  EFSA Journal 2017;15(2):4722, 33 pp. doi:10.2903/j.efsa.2017.4722. Jinsab fuq: www.efsa.europa.eu.

      (7)  Ir-Regolament ta' Implimentazzjoni tal-Kummissjoni (UE) 2018/917 tas-27 ta' Ġunju 2018 li jemenda r-Regolament ta' Implimentazzjoni (UE) Nru 540/2011 fir-rigward tal-estensjoni tal-perjodi ta' approvazzjoni tas-sustanzi attivi alfaċipermetrina, beflubutammid, benalassil, bentjavalikarb, bifenażat, boskalid, bromossinil, kaptan, karvone, klorprofam, ċjażofammid, desmedifam, dimetoat, dimetomorf, dikwat, etefon, etoprofos, etossażol, famoksadon, fenamidon, fenamifos, flumjoksażina, fluwossastrobin, folpet, foramsulfuron, formetanat, u r-razza Gliocladium catenulatum: J1446, isossaflutol, metalaksil-m, metjokarb, metossifenożid, metribużin, milbemektin, oksasulfuron, ir-razza 251 Paecilomyces lilacinus, fenmedifam, fosmet, pirimifos-metil, propamokarb, protijokonażol, pimetrożin u s-metolaklor (ĠU L 163, 28.6.2018, p. 13).